recursal/SuperWikiNEXT-32B huggingface dataset:
**水足跡**係一個衡量個人、企業或產品使用水量同水資源影響嘅指標。係一個用來評估企業係企業社會責任方面嘅指標，企業可以用個指標來做關鍵績效指標（KPI）。佢主要考慮到生活、飲食、生產同消費嘅活動，包括直接用水同間接用水。

直接用水指嘅係我地直接使用嘅水，例如洗手、沖涼同飲水。間接用水指嘅係我地間接使用嘅水，包括生產過程中用嚟種植農作物或製造產品嘅水，用嚟飼養動物生產食物嘅水同埋生產能源嘅水。

對大部分企業來講，供應鏈水足跡係遠高於營運水足跡，所以改善供應鏈水足跡係更有效，雖然係會更困難，因為企業唔能夠直接控制供應商，不過都可以通過喺供應協議加入用水標準嘅條款，又或者換咗個供應商。

組成
--

水足跡會用單位嚟表示，通常係以立方米（m³）為單位。佢可以分為三個組成部分：

1. 藍水足跡：指直接用水嘅量，即從水源直接取用嚟供應我地需求嘅水。

2. 綠水足跡：指間接用水嘅量，即由土地吸收嚟供應農作物或植物生長所需嘅水。

3. 灰水足跡：指用嚟處理或污染嘅水量，例如廢水處理過程中產生嘅污水。

水足跡可以幫助我地了解我地嘅水消耗情況同埋水資源使用對環境嘅影響。喺可持續發展嘅角度上，我地可以透過減少水足跡，有效噉節約水資源同保護環境。

計算方法
----

計水足跡可以涉及多種方法，下面係一個常用嘅計算水足跡嘅方法：

* 藍水足跡計算：藍水足跡係指直接使用嘅水量，可以按以下步驟計算：

1. 確定你想計算嘅時間範圍，例如一個月或一年。
2. 列出你使用水嘅活動，例如沖涼、洗衫、洗碗等。估計每個活動使用嘅水量，可以參考水表讀數，或者用估算值。
3. 將每個活動使用嘅水量換算成立方米（m³）。
4. 將所有活動使用嘅水量相加，得出你嘅藍水足跡。

* 綠水足跡計算：綠水足跡係指間接使用嘅水量，可以按以下步驟計算：

1. 確定你想計嘅時間範圍。
2. 列出你消費嘅農作物或植物產品，例如蔬菜、生果、穀物等。查找每個農作物或植物產品嘅平均綠水用量，通常可以喺相關研究報告或者數據庫中搵到。
3. 將每個農作物或植物產品嘅平均綠水用量換算成立方米（m³）。
4. 將所有農作物或植物產品嘅綠水用量相加，得出你嘅綠水足跡。

* 灰水足跡計算：灰水足跡係指處理或污染嘅水量，通常比較難估算。通常需要考慮廢水處理過程中產生嘅污水量，可以參考相關研究報告或者當地政府嘅數據。

以上係一個簡單嘅水足跡計算方法，重要嘅係要確定時間範圍同依賴可靠嘅數據來進行估算。有時候，可以使用專業的水足跡計算工具或軟件來進行更詳細同準確嘅計算。

參考
--

* Water Footprint Network（英文）
* 水足跡 – 背景（賽馬會惜水‧識河計劃）
* 《Key Performance Indicators》，作者 Bernard Marr，Pearson出版，ISBN 978-0-273-75011-6（英文）
香港防癆會-香港大學中醫診所暨教研中心（灣仔區）嘅中藥房
香港嘅中醫藥歷史好長，依家受《中醫藥條例》規管。

歷史
--

1989年8月，香港政府成立「中醫藥工作小組」，負責檢討香港中醫嘅執業情況，以及中醫藥喺香港嘅使用情況。小組喺1994年10月提交咗1份報告書。根據小組建議，政府喺1995年4月成立香港中醫藥發展籌備委員會（以下簡稱「籌委會」）。籌委會負責就點樣促進、發展同規管香港中醫藥，向政府提供建議。籌委會分別喺1997年3月同1999年3月提交咗2份報告書畀政府。
香港特區行政長官喺1997年同1998年嘅施政報告之中闡述政府對中醫藥嘅政策。衞生福利局局長喺1997年11月就香港中醫藥嘅發展諮詢公眾。根據籌委會嘅建議同喺諮詢期收集到嘅意見，衞生福利局喺1999年2月提交《中醫藥條例草案》畀立法會。同年7月，草案獲得通過，成為香港法例第549章《中醫藥條例》。

根據《中醫藥條例》，香港中醫藥管理委員會（簡稱「管委會」）喺1999年9月成立，係負責實施各項中醫中藥規管措施嘅法定組織。
喺2020年代，香港有3間大學開咗全日制中醫藥學士學位課程。

參考
--

1. ↑  〈衞生署中醫藥規管辦公室〉. *www.cmro.gov.hk*. 喺2023-09-17搵到.

出邊網頁
----


維基同享有多媒體嘅嘢：  
**香港中醫**

* 衞生署中醫藥規管辦公室
* 香港法例第549章《中醫藥條例》
埃萬傑利斯塔•托里切利雕像，由佛羅倫斯自然史博物館收藏。
埃萬傑利斯塔‧托里切利（Evangelista Torricelli，1608年10月15號—164710月25號）係一個意大利數學家、物理學家同埋係氣壓計原理嘅發現者。佢最著名嘅貢獻係發明咗水銀氣壓計。（英文）

托里切利喺意大利法恩扎（Faenza）出世，曾經做過當時年老失明嘅伽利略助手。

水銀氣壓計係一種科學儀器，用嚟測量特定環境中嘅氣壓。氣壓嘅變化可以預測天氣嘅短期變化。氣壓計同壓力高度計（最基本同埋最常見嘅高度計）基本上係同一種儀器，但用於不同嘅目的。高度計係用嚟測量不同高度對應嘅大氣壓力，而氣壓計則係保持在同一水平上，測量由天氣同氣象元素引起嘅微小壓力變化。

托里切利嘅發明係基於之前嘅實驗同理論。佢提出咗一個新嘅解釋，即氣壓計中嘅水唔係因為真空嘅吸引力而停留喺管中，而係因為大氣嘅重量。佢認為大氣嘅重量係將水推起嚟，限制水從管中流出嘅高度。佢將氣壓計視為一個平衡儀器，一個用於測量嘅儀器，因為佢係第一個以呢種方式看待氣壓計，所以佢被認為係氣壓計嘅發明者。

托里切利嘅藉作有：

* 《論重物的運動》（De motu gravium）
* 《幾何學著作集》（Opera geometrica）

參考
--

1. ↑  「Evangelista Torricelli」嘅發音：聽下「Evangelista Torricelli」喺意大利語入面點讀 （英文）
2. ↑  Torricelli是什麼意思\_Torricelli在線翻譯\_英語\_讀音\_用法\_例句\_海詞詞典
3. 1 2  Barometer - 英文維基百科（英文）
搞清楚 呢篇嘢講嘅係越秀區嘅解放路。
* 想搵廣州市入面其他區嘅解放路，請睇「**解放路 (廣州)**」。
* 想搵其它城市入面嘅解放路，請睇「**解放路**」。

越秀區嘅**解放路**（粵拼：gaai2 fong3 lou6）係中國廣東省廣州市入面嘅其中一條主幹道，成條馬路南北走向，南邊從沿江西路開始（上面有接住解放橋），一直向北去到三元里大道同埋機場路嘅交界嗰頭。馬路上面重有3座立交經過。呢條馬路係雙向行駛。

概要
--

全長大概5公里，闊28——36米，雙向6——8車道。呢條馬路分開咗南、中、北三條嘅。

史
-

### 馬路嘅牌坊

其實解放路嘅大部分路段都係以前喺明朝同埋清朝嗰陣，喺有條嗌過「忠賢街」同埋「歸德直街」響呢尐嘅。喺明朝嗰陣，呢條路嘅牌坊就有成10個噉多（有啲係話13個）。到咗清末嗰陣，呢條街入面就得返5個牌坊。而喺明代嗰陣起咗嗰啲石牌坊，如估從北邊排到南邊，就係噉排法：

* 盛世直臣牌坊
* 乙丑進士牌坊
* 承恩五代牌坊
* 奕世台光牌坊
* 戊辰進士牌坊

### 開咗條馬路

到咗民國十八年（1929年）嗰陣，廣州就將棟城牆拆咗，嚟起咗條馬路，而小市街嗰邊就整咗條**中華南路**，歸德直街嗰邊就整咗條**中華中路**，大北門直街就整咗條**中華北路**出嚟。不過五棟牌坊重喺條馬路嘅中間，每棟牌坊起碼隔廿僆卅米就見到一棟喇，而個建築嘅樣都係差唔多，都係用咗石柱、石幔、石樑、石匾呢啲疊架嚟整嘅，上面重有個瓦蓋添。每個牌坊嘅3個石門嘅寬度都係唔同嘅，其中中間嗰個就比較闊，而呢啲牌坊連中型汽車都可以過到去，而兩邊嘅門仔就凈係可以畀黃包車過啫。

### 牌坊嘅搬走

不過到咗民國卅六年（1947年），由於廣州市入面嘅汽車越嚟越多，搞到出咗幾單有汽車撞牌坊嘅交通事故出嚟都有，於是廣州市政府搬走呢幾個牌坊，由廣州工務局嚟使錢，睇下佢點搬法。後嚟到咗民國卅六年嘅9月底，五棟牌坊就分別響新址重新起咗。而奕世台光牌坊同埋戊辰進士牌坊就移咗入去漢民公園入面（呢度後嚟改咗名嗌兒童公園，依家呢尐係南越國宮署遺址）嘅南門同埋西門。而盛世直臣牌坊同埋承恩五代牌坊就搬咗佢中山紀念堂北邊嘅觀音山，百步梯嘅入口附近（依家係越秀公園嘅南門）石級尐。

### 牌坊被人拆咗

根據考察過，起咗喺百步梯嘅兩尐入口附近嘅兩棟石牌坊，就喺20世紀50年代初被廣州市政府當場拆咗；而喺漢民公園南門同埋西門嘅兩棟石牌坊就喺文化大革命入面，按照廢除四舊嘅意思就拆咗。而乙丑進士牌坊就移咗過去嶺南大學（依家係中山大學）嗰尐，而文化大革命嗰陣被反對派強拆咗嘅呢啲牌坊嘅石碎，重喺中山大學入面嘅馬崗頂一尐。後嚟到咗20世紀90年代嗰陣，香港嘅嶺南大學嘅校友會就話呢棟牌坊係嶺南大學入面先至有嘅，所以校友就捐咗70幾萬蚊嚟整返個牌坊出嚟，就喺1999年11月，乙丑進士牌坊已經整好，呢個牌坊就係依家嘅中山大學入面，惺亭嘅西邊。而四牌樓移出咗去中華路之後，喺馬路邊嘅嗰啲巷仔重見到有寫住「四牌樓街」呢隻名嘅。

### 馬路嘅改名

1949年10月14號，解放軍霸咗廣州。為咗記得呢單歷史事件，就喺1951年8月1號，廣州市人民政府決定將中華路嘅三條路名全部統一改咗名嗌「解放路」。

### 四牌樓嘅消失

內文：四牌樓 (廣州)
喺1994年，廣州市當局就話要整闊條解放路，不過佢哋冇向民宗公開收集意見就猛咁將條路入面嘅全部騎樓冚唪唥都拆嗮（重拆到過龍添），搞到做咗嘅嘢就冇得返轉頭。條馬路入面嘅四牌樓街同埋四牌樓都一齊冇埋。

解放路嘅三條道路，起點到終點
--------------

* 解放南路：從沿江西路同埋解放橋嗰頭一直去到大德路嗰邊
* 解放中路：從大德路嗰頭一直去到中山六路同中山五路嘅交界嗰邊
* 解放北路：從中山六路同中山五路嘅交界嗰頭一直去到三元里大道同埋機場路嘅交界嗰邊

經過嘅道路
-----

解放北路，迎賓館嘅門口附近。
呢度啲路順序係從南去到北嚟排嘅，其中**加粗**咗嘅字係主幹道：

* **沿江西路**、長堤大馬路
* **解放橋**
* 一德路
* 大新路
* 大德路
* 惠福西路
* **中山六路**、**中山五路**
* 廣德路
* 府前路
* 百靈路
* **東風西路**、**東風中路**
* 應元路
* 盤福路
* 鎮海路
* 流花路
* **環市西路**、**環市中路**
* 桂花路
* **三元里大道**、**機場路**

註
-

1. 1 2 3 4  〈广州四牌楼与解放路〉. 原著喺2014年5月2號歸檔. 喺2014年4月21號搵到.
2. ↑  四牌楼最后背影止于解放路扩建 南都網

| * 睇
* 傾
* 改
廣州主幹道 |
| --- |
| 打橫 | 廣園路 – 環市路 – 天河路 – 中山大道 – 東風路 – 中山路 – 黃埔大道 – 鶴洞路 – 昌崗路 – 新港路 – 新滘路 |
| 打掂 | 雲城路 – 康王路 – 工業大道 – 人民路 – 機場路 – 解放路 – 廣州起義路 – 江南大道 – 白雲大道 – 下塘西路 – 童心路 – 小北路 – 倉邊路 – 農林下路 – 東湖路 – 東曉路 – 廣州大道 – 科韻路 – 開發大道 – 番禺大道 – 車陂路 – 大觀路 – 匯彩路 |
| 其它主幹道 | 黃石路 – 增槎路 – 南岸路 – 黃沙大道 – 六二三路 – 沿江路 – 雙橋路 – 西灣路 – 西槎路 – 荔灣路 – 三元里大道 – 先烈路 – 禺東西路 – 燕嶺路 – 天潤路 – 寺右新馬路 – 花城大道 – 臨江大道 – 濱江路 – 寶崗大道 – 南洲路 – 芳村大道 – 花地大道 – 龍溪大道 – 開創大道 |
| 高架路 | 人民路高架橋 – 東濠涌高架橋 – 東曉南高架橋 – 同德圍南北高架橋 |
| 隧道 | 珠江隧道 – 洲頭咀隧道 – 崙頭-生物島-大學城隧道 – 如意坊隧道\* – 康王路隧道\* |
| 環線 | 內環路 – 城市快捷路 – S81 – G1501（北二環 – 西二環、東二環、南二環） – G94（北三環 – 肇花高速） |
| 快速路 |  – S102 – S105 – 新光快速路 – 新化快速路 |
| 高速公路 | G4 – G421 – G423 – G425 – G15 – G35 – G45（街北／大廣粵境） – G55 – G9411 – S1 – S2 – S3 – S4 – S5 – S6 – S8 – S14\* – S15 – S16 – S18 – S20\* – S29 – S39 – S41 – S43 – S47\* – S55 |
| 國道 | G105（廣從公路） – G106 – G107（黃埔東路、廣深大道） – G321 – G324（廣佛公路、廣汕公路） – G325（市良路） |
| 註：**\***號表示起緊或規劃緊嘅馬路 |
《香港經濟日報》（理財 Star Talk）專訪
**黎澤恩**（英文：**Ronny Lay**，1979年7月11號—）係香港結他手同演員，樂隊Mr.成員。

背景
--

黎澤恩係中英混血兒，曾阿爺係英國人，所以有十六分一英國血統。佢喺香港出世同定居，年輕嗰陣畀星探發掘，開始拍攝平面廣告同音樂錄像。2008年，佢經譚詠麟引薦之下，同其餘四位成員以Mr.樂隊名義正式出道，成為當時香港環球唱片力捧嘅新人。2009年，Mr.樂隊憑住《如果我是陳奕迅》一曲成名，2010、2011、2013同2019年曾經喺紅磡體育館舉行演唱會，之後同陳奕迅到內地、歐洲巡迴演唱，孖譚詠麟喺2010年推出國粵雙語音樂專輯。 

2012年，樂隊五人參與演出電影《起勢搖滾》，套戲喺內地影視頻道熱播過。2016年8月，Mr.正式宣佈脫離環球唱片獨立發展，但後來不了了之。直到2020年下半年，黎澤恩見Mr.風光不再，加上武漢肺炎大爆發而無太多工作，所以轉型做演員，加盟邵氏兄弟同無綫電視。

演出
--

 呢個表唔完整，歡迎**加料**。
### 電視劇（ViuTV）

* 2020年：《黑市—過夜》飾演 詹希朗
* 2020年：《好人好姐》飾演 Kar
* 2020年：《熟女強人》 飾演 邱生
* 2021年：《太平紋身店》 飾演 Master Pop

### 電視劇（TVB）

* 2020年：《愛·回家之開心速遞》
* 2022年 法證先鋒V 飾演 田中

### 網絡劇

* 2019年：《性敢中環》飾 李鎮

### 電影

* 2009年：《撲克王》飾演 Four Season
* 2012年：《起勢搖滾》飾演 Ronny
* 2018年：《重案行動之連環兇殺》飾演 何老師

### 廣告

* 2020年：AXA 賞豐盛
*

出面網頁
----

* 〈Ronny Lay 黎澤恩 - 藝人 - 邵氏兄弟國際影業有限公司〉. 《邵氏兄弟》 (繁體中文).
* 黎澤恩喺tvb.com嘅資料



|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
呢幅畫描繪弈卡博·卡靈迷信，成日仍住自己會撞鬼。
《**沉睡谷傳說**》（英文：**The Legend of Sleepy Hollow**）係一個好出名嘅美國恐怖短篇故仔，1820 年出版，背景設喺 1790 年嘅紐約嗰頭。

情節
--

《沉睡谷傳說》嘅主角係迷信、生saang1得瘦蜢蜢嘅教書先生弈卡博·卡靈。

故仔開始嗰陣，卡靈佢啱啱搬到紐約州嘅沉睡谷住。沉睡谷不溜出晒名多鬼故同怪事，當中最出名嘅係「空氣當中所有怪異力量嘅司令」—無頭騎士。無頭騎士嘅傳說係噉：據講從前有個士兵，佢參與美國獨立戰爭嘅其中一場戰鬥，途中畀砲彈打甩咗佢個頭，而自從嗰時開始佢嘅靈魂就一路四圍流浪，想搵返佢個頭。

弈卡博同鎮上嘅婦女有往來：佢得閒會走去幫手照顧牲畜或者斬柴，而且作為一個老師，佢時不時都會幫啲婦女睇住甚至湊吓細路；因為噉，唔少鎮上嘅婦女都對佢有好感。同時弈卡博又好沉迷啲神怪嘢，成日走去聽鎮上嘅一眾阿婆講神怪故仔，聽勻晒啲講鬼、高扁同鬼屋嘅傳言，而無頭騎士嘅傳說佢自然係聽到耳熟能詳。

弈卡博睇中咗貌美嘅後生女**卡蒂蓮娜**。卡蒂蓮娜屋企有錢而且佢又係獨生女，弈卡博諗住自己只要同卡蒂蓮娜結到婚，就可以名成利就。同時佢嘅情敵**亞伯拉罕·凡·布魯特**知佢想點，就連番噉整蠱佢。於是弈卡博同布魯特嘅關係就日趨惡劣。有一日，弈卡博出席卡蒂蓮娜屋企嘅聚會，喺聚會上跳舞同埋聽鎮民講鬼故。聚會過後，佢私底下向卡蒂蓮娜求婚，但卡蒂蓮娜對佢並冇興趣。

畀卡蒂蓮娜拒絕咗嘅弈卡博，死死哋氣噉騎住佢隻馬返屋企。喺路上，弈卡博騎住馬通過樹林入面幾笪相傳鬧鬼嘅地方。弈卡博喺宴會上聽埋晒啲鬼故，成個人都疑神疑鬼噉。騎騎吓，佢個腦開始想像有鬼出現，然後佢就見到沼澤裏面有個著住斗篷嘅怪人騎住隻馬企咗喺度。覺得不安嘅弈卡博想走，點知下一刻佢就見到，神秘人個頭原來係甩咗落嚟嘅，個頭放咗喺馬鞍上面。嗰一刻，弈卡博嚇到冇咗半條命，嗱嗱臨快馬加鞭想走。無頭騎士亦快馬追上嚟。弈卡博隻馬跑得夠快，佢以為自己可以擺脫無頭騎士，但無頭騎士跟住就一手攞起佢個頭，將個頭掟向弈卡博。掟中。弈卡博就墮咗馬，然後佢就不省人事。

|  |  |  |
| --- | --- | --- |
| 

|  |
| --- |
| 呢幅畫描繪《沉睡谷傳說》入面主角弈卡博·卡靈畀無頭騎士追嘅情景。 |
| 呢幅畫描繪《沉睡谷傳說》入面主角弈卡博·卡靈畀無頭騎士追嘅情景。  |

 |

到咗第二朝，啲人發現弈卡博隻馬喺主人屋企門前食草，但係冇人知道弈卡博嘅行蹤，啲人淨係喺事發現場搵到一個爛咗嘅南瓜。過咗冇幾耐，卡蒂蓮娜嫁畀布魯特，而唔少鎮民留意到，布魯特彷彿好似知道弈卡博去咗邊。鎮上面嘅阿婆就繼續講神怪故事，話弈卡博畀無頭騎士帶走咗，仲開始出現傳說，話有人目擊弈卡博嘅靈魂喺沉睡谷流連。

詮釋
--

順帶一提，對於呢個故仔嘅一個常見理解係，無頭騎士查實係布魯特假扮嘅，而個爛南瓜就係用嚟掟弈卡博嘅假頭。嗰晚弈卡博畀「無頭騎士」打暈咗之後就嚇到從此遠離沉睡谷，亦有可能係畀布魯特殺死咗。

睇埋
--

* 無頭騎士
* 《無頭谷》

歐詞
--

1. ↑  Ichabod Crane
2. ↑  Katrina
3. ↑  Abraham "Brom Bones" Van Brunt

攷
-

1. ↑  The Legend of Sleepy Hollow. *Encyclopedia Britannica*.
2. ↑  Irving, W. & Dunning, A. (2022). *The Legend of Sleepy Hollow* (p. 48). Royal Blind Society of New South Wales.

拎
-

* 《沉睡谷傳說》 （英文）。《沉睡谷傳說》個原版英文故仔。
行距
**行距** （粵拼：hong4 koei5；英文：**leading**，英文讀音：/ˈlɛdɪŋ/，意思係 ｢鉛嘢｣，又叫 **interlinear spacing**；喺書法叫 **interlinear space**，喺文書處理叫 **line spacing**，意思係 ｢行距｣），以前喺排版叫**字身大細**（body size），喺排版、平面設計同英文書法，係指基綫同基綫之間嘅距離。喺以前字粒排版嘅時代，排版講嘅行距由兩部分組成，分別係字大細（指字粒嘅大細）同行隔（以前叫 leading），但係喺照相植字嗰陣已經變咗指 ｢菲林前向量｣ 或者 ｢相紙進給量｣；到咗而今gaa1，電腦排版根深蒂固，已經冇人講行隔，淨係會講行距。

喺排版同平面設計，行距係控制行與行之間節奏嘅主要方法，所以通常唔會好似用文書處理器咁畀行距自由浮動，而係由設計師或者排版師傅事先決定，等排出來嘅內容唔會覺得雜亂無章。喺排版軟件，除咗固定行距之外，亦都可以用 ｢基綫格點｣（baseline grid）之類嘅功能來將行距量化。

所謂 ｢基綫格點｣ 係指固定嘅行距所構成嘅格點（grid）。如果事先揀嘅行距全部都有倍數嘅關係，我哋話呢個 ｢基綫格點｣ 構成 ｢交叉對應｣[*暫譯*]（cross alignment），即係話所有㨂咗嘅行距，用同一套基綫格點，最多都只係會浮浮下，但係唔會對唔正。

理想嘅行距並冇一定準則，因為除咗要睇字形同字大細之外，亦要睇埋行寛，每一行越濶，行距亦要越大；所以文書處理器、網頁瀏覽器、甚至排版軟件等等預設咗行距係字大細嘅某個固定倍數，其實並唔啱，因為冇理到其餘兩個變數。

喺 CSS（網頁同電子書製作）行距叫 line-height（行高），並唔係排版同書法嘅傳統用字。

註
-

1. ↑  ｢鉛嘢｣ 其實係指行隔

攷
-

1. 1 2  戴紹國 (2016年7月12號). 〈字型〉. 《InDesign 電子書教學》. 《CG數位學習網》 (臺灣中文). 喺2023年6月27號搵到.
2. 1 2  Godfrey-Nicholls, Gaye (2013). *Mastering Calligraphy: The Complete Guide to Hand Lettering* (英文). San Francisco: Chronicle Books. ISBN 978-1-4521-0112-5.
3. 1 2  何錦隆 (編). 《英漢印刷及傳訊科技雙解詞典》 (香港中文). 香港: 啟文書局有限公司. ISBN 962-336-020-7.
4. 1 2  Bringhurst, Robert (2015). *The Elements of Typographic Style* (加拿大英文) (第4.1版). Seattle, WA: Hartley & Marks. ISBN 978-0-88179-212-6.
5. ↑  Ambrose, Gavin; Harris, Paul (2018). *Layout for Graphic Designers: An Introduction* (英文) (第3版). London: Bloomsbury. ISBN 978-1-4742-5479-3.
6. ↑  Schwesinger, Borries (2010). *The Form Book* (英國英文). New York: Thames and Hudson. ISBN 978-0-500-51508-2.


|  |  |
| --- | --- |
| Stub icon | 呢篇**行距**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
熱檸檬茶
凍檸檬茶
販賣紙包飲品嘅自動販賣機
**檸檬茶**（粵拼：ning4 mung4\*1 caa4）係一種用檸檬調味嘅紅茶嘢飲，起源於英國（有講法係俄羅斯），可熱飲或凍飲。

香港嘅檸檬茶
------

檸檬茶喺香港一般簡稱為**檸茶**，係香港茶餐廳同快餐店成日見到嘅嘢飲，分為熱飲同凍飲兩種，一般稱為**熱檸茶**、**凍檸茶**，近年間中有**凍檸Tea**嘅叫法，但唔常用。

港式檸檬茶一般必定配三四塊大概厚3-5毫米切片檸檬喺杯入面，加入紅茶葉製造嘅港式紅茶，客人可用配備嘅茶匙或飲筒將檸檬拮搞嚟調節酸性。另外，熱飲會加糖嘅飲法同西方唔一定加糖嘅飲法有分別。

### 茶餐廳嘅檸檬茶

檸檬茶喺香港嘅茶餐廳中經常作為餐飲（例如：早餐、午餐、快餐、下午茶餐同常餐），亦可以係奶茶或咖啡之類，一般套餐收大概港幣20至30蚊，有時候係加錢配嘢飲嘅。如果淨係叫嘢飲（俗稱「散叫」），要收一個較貴嘅價錢，大概港幣7至15蚊不等，用來吸引一啲客人點較高價格嘅餐點同避免淨係叫一杯嘢飲而佔用佢哋嘅地方。因此，後來亦發展出「茶餐」，以嘢飲配一啲小食好似菠蘿包同蛋撻，價格同散叫飲品嘅接近。

通常茶餐廳嘅伙計會用一啲速記符號，「0T」代表「檸檬茶」，因粵語「零」同「檸」音近，「T」同「TEA」同音。有啲舊式茶餐廳會用叫喊方式通知水吧落單，「凍檸檬茶」會被叫做「爆檸」。

### 包裝嘅檸檬茶

由於檸檬茶需要一啲製作程序，有啲公司於是推出預先沖好嘅即飲檸檬茶嘢飲，其中以紙包包裝較受歡迎。

市面上嘅包裝檸檬茶主要包括：

* 維他檸檬茶（維他奶公司出品）
	+ 維他錫蘭檸檬茶
	+ 維他青檸檸檬茶
	+ 維他LIGHT檸檬茶
	+ 維他茶字典冰紅茶嘢飲檸檬味
	+ 維他菓然系茶冰震檸檬茶
* 陽光檸檬茶
	+ 陽光茶餐廳檸檬茶
	+ 陽光茶餐廳檸檬茶少甜
* 碧泉檸檬茶
* 雀巢檸檬茶
* 立頓檸檬茶
* 康師傅冰紅茶檸檬味
* 統一冰紅茶檸檬味
* 鴻福堂凍檸茶
* 華通檸檬Hi檸檬蜜茶

其他
--

喺2007年香港中學會考中國語文科試卷二（寫作能力）度，有一題作文題目係「檸檬茶」。咁啱同蕭源早前筆記範文題目「凍檸茶」好似，被指貼中試題，引起香港社會熱烈討論。

睇埋
--

* 手打檸檬茶
* 檸檬水
大多市議會大樓，上面六角形嗰個係大多市標誌
  唔好同**大多倫多地區**搞亂。
**大多倫多市**（英文：**Municipality of Metropolitan Toronto**，簡稱 **Metro Toronto** 或者 **Metro**），簡稱**大多市**，係一個已經冇咗嘅加拿大政區，喺省級同市級之間，1953年成立，1998年取消。地理位置喺而今gaa1嘅多倫多市。

1953年至1997年之間，多倫多實行嘅係兩級政府，大多市係第一級，轄下包括六個市級政府：

* 多倫多（Toronto），即係一般人講嘅 downtown
* 東約克（East York）
* 伊桃碧谷（Etobicoke）
* 士嘉堡（Scarborough）
* 北約克（North York）
* 約克（York）

東約克喺1997年嗰陣技術上其實係一種叫 borough 嘅政區，並唔係 city，但係當地粵語全部都係叫市。

喺大多倫多市入面，好多服務都唔同市唔同做法，例如剷雪嘅規定每個市都唔同；圖書館每個市自己負責，每個市亦有自己嘅交通部門，等等。

六市合併
----

1998年1月1日，時任省長夏理斯（Mike Harris）借 ｢慳錢｣ 做藉口，唔理民間同六市中五市政府嘅強烈反對，夾硬將六市合併為新嘅多倫多市，大多市政府相應取消，令議員數目銳減超過一半，當地稱為**六市合併**（**amal­gam­a­tion**），幾乎二十年之後都仲有人反對。

合併後嘅多倫多市當時叫 ｢巨市｣（megacity），過咗幾年已經冇人咁叫，直接叫多倫多。

攷
-

1. 1 2  "Amalgamation of the six cities forming Metro Toronto has been a success: Editorial". Toronto Star. 喺2002-08-22搵到.
2. ↑  Geerthana (November 23, 2017). "Toronto Reference Library at 40: The Library Catalogue, From Paper to Online". *Toronto Reference Library Blog* (加拿大英文). 原著喺2023年7月4號歸檔. 喺2023年7月4號搵到.
3. ↑  Blackett, Matthew (February 14, 2010). "Adventures in North York". *Spacing* (加拿大英文). 喺2023年7月4號搵到.
4. ↑  James, Royson (2008-01-01). "Amalgamation: 10 years later". Toronto Star. 喺2022-08-22搵到.
5. ↑  Farooqui, Salmaan. "GTA 19 years ago, Toronto's six boroughs amalgamated". Toronto Star. 喺2022-08-22搵到.

|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
**交叉**，通常係代表「唔係」或者「錯」嘅符號，形狀似字母「X」，即係「✗」。畫交叉呢個動作就叫**打交叉**。

出處
--

「交叉」嘅出處有幾隻講法：

### 來自英文單詞「fault」

睇埋：F同埋wiktionary:fault
如估喺歐美國家睇嚟講，「交叉」係最先出喺英國度成日用嘅英文單詞——fault。喺好耐之前，英國嘅老師喺改緊學生嘅作業時，睇到作業入面啲嘢唔啱嘅，就響嗰度寫咗個「fault」嘅單詞上去，啫係「錯」噉解。後來呢個單詞要寫5隻字母係好麻煩，就用咗單詞嘅第一字——「f」字嚟頂住喇。結果過咗好耐，重變咗越嚟越簡單嘅寫法——「×」。寫呢個符號非常方便，就傳到成個地球都用佢喇。

### 來自英文單詞Xmas

雖然聖誕卡有時寫嘅「Xmas」係懶惰嘅寫法，但其實佢嘅「mas」係拉丁文嘅「mass」唔要一個字， 而「X」來自希臘文，讀k音。重係基督嘅首字，而拉丁文嘅Christ就喺呢度搬過去嘅。 所以早喺16世紀嗰時，學術同宗教都認咗交叉係噉寫法，以為將「Christmas」寫成「Xmas」凈係懶惰寫法兼剷除宗教意義，其實係一個誤解。

### 來自有開頭嘅英文單詞

#### 電影院

喺英國街頭嘅電影院，有時部分鹹片成日見到有個「X」嘅符號，其實呢個就出喺Exclusive呢個英文單詞，呢個就係包括未夠18歲嘅觀眾噉解。其實早期唔啱細路睇嘅片就係用H呢個符號，嗰時唔贊成用X呢個符號先至俾人話因為佢好型噉解。

#### 街頭潮流

而家喺英國街頭部分地區都見到有「X」嘅符號，而且重變咗種文化，係因為佢當地部分啲人話X係好in兼好型，強調嗰啲有典範嘅輪換或XFactor噉解等。

「交叉」喺唔同地方嘅意思
------------

### 全球各地

喺全球各地，交叉就係話加個「×」符號噉解。老師幫學生改作業嗰陣成日都喺答錯咗嘅題度打個交叉上去嘅。

### 美國、加拿大

喺美國同加拿大，一般都係喺你揀嘅方框入面打個交叉，包括操作系統都係噉。

### 部分國家或地區

之前好多地方嘅投票，喺候選人隔籬嘅格仔度劃個交叉即係「揀佢」噉解，但後嚟啲人話「交叉係咪話唔要呢個候選」嘅講法，結果部分國家或地區後嚟先至改返有正面意義嘅剔。

用法
--

交叉喺古代行到而家都用緊，依家有好多隻用法。其中就包括：

### 接收郵件

啲人有時喺簽收郵件嗰時喺郵差嘅電子儀器嗰度簽名。除非係銀行公文要檢查銀行嘅簽名之後，唔係嘅話，由於難認準確嘅書寫關係，所以喺電子儀器嗰度丼個交叉就當你收咗，而呢個「傳統」到而家都重有用。

### 鹹片

喺而家英國街頭嘅電影院，凡係影鹹片嗰啲，都係打個交叉嘅符號嚟唔畀唔夠18歲嘅人入去睇。

### 定位

喺地圖入面定位嗰時都成日用到交叉，去標示明確嘅位置。

萬國碼文字區嘅位
--------

喺格仔入面嘅交叉
萬國碼都有好多隻同交叉有關嘅符，其中就包括：

| 符 | 萬國碼（十六進） | 名 |
| --- | --- | --- |
| ☐ | U+2610 | BALLOT BOX（方格） |
| ☒ | U+2612 | BALLOT BOX WITH X（帶交叉嘅方格） |
| ✕ | U+2715 | MULTIPLICATION X |
| ✖ | U+2716 | HEAVY MULTIPLICATION X |
| ✗ | U+2717 | BALLOT X（交叉） |
| ✘ | U+2718 | HEAVY BALLOT X（加粗咗嘅交叉） |
| ❌ | U+274C | CROSS MARK |
|

喺出咗交叉嗰時，一般同下邊嘅交叉形數學符號唔對稱：

| 符 | 萬國碼（十六進） | 名 |
| --- | --- | --- |
| × | U+00D7 | 乘法符號 |
| ⨯ | U+2A2F | 向量積 |

睇埋
--

* 剔

攷
-

1. ↑  "√"与"×"的由来[*失咗效嘅鏈*] 全国中小学教师继续教育网
2. ↑  X的由來 互聯網檔案館嘅歸檔，歸檔日期2016年3月5號，. blogspot.com
唔好同**柚**搞亂。

| How to read a taxoboxHow to read a taxobox**油木** |
| --- |
| 喺廣州蘭圃入面種嘅油木喺廣州蘭圃入面種嘅油木 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 唇形目 Lamiales |
|
|
|
|
|
|
|
|
| 科 | 馬鞭草科 Verbenaceae |
|
|
|
|
|
| 屬 | 柚木屬 *Tectona* |
|
|
|
|
|
|
|
| 種 | **柚木 *T. grandis*** |
|

 |
|
| 二元學名 |
| ***Tectona grandis***L.f. |
|
|
|
|
|
|
|
|
|
|
|
|
|
|
| 別名 |
| * *Jatus grandis* (L.f.) Kuntze
* *Tectona grandis f. abludens*  Koord. & Valeton
* *Tectona grandis f. canescens*  Moldenke
* *Tectona grandis f. pilosula*  Moldenke
* *Tectona grandis f. punctata*  Moldenke
* *Tectona grandis f. tomentella*  Moldenke
* *Tectona theca*  Lour.
* *Theka grandis*  (L.f.) Lam.
 |

**油木**（粵拼：jau4 muk6，又粵拼：jau2 muk6；學名：*Tectona grandis*），常誤寫為**柚木**，木一種，以佢木內多油而名。又嗌**紫油木**（zi2 jau4 muk6）或**胭脂樹**（jin1 zi1 syu6）。油木歸馬鞭草科柚木屬，係落葉或半常綠半落葉喬木，喺華南同南洋、南亞地區都可以搵到。

油字廣東話，興變音讀柚，故此誤寫為**柚木**。查實同柚一啲關係都無。寫成柚木，又有人要柚字讀油。

樣
-

植株高40米（131呎，120尺），細枝淡灰或淡啡，似不規則四棱柱；有4條槽，上邊有暗黃或暗啡嘅軟毛，似星星噉。葉對生，厚紙質，全緣，樣似橢圓形或倒立蛋形，頂端漸尖或撅圓；基部似楔形，向下延伸，表面粗糙，有白色嘢突出，沿脈有些少毛，反面批住好多密密麻麻嘅軟毛，似星星噉；葉柄比較粗，長2～4cm。花屬圓錐花序，頂生；花萼樣似鐘，萼管長20～25mm，有白軟毛，似星星噉；花冠白色，裂片短過萼管；每年8月開花。果屬核果，有兩埐皮，外皮茶色，有砧毛；内皮骨質；每年10月結果。

用途
--

油木有好多種用途。由於佢質地好硬，加上有好靚嘅光澤，紋理又直，重禁爛，有好細嘅反張力，帶芳香兼易施工，所以好多時用嚟做木材，主要喺整船、車、建築、家具同雕刻比較多。植株可以做庭院嘅觀景植物同埋行道樹。

### 藥用

佢啲木碎、花、籽可以浸水或當中藥嚟煲，有以下嘅功效：

| 部位 | 功效 |
| --- | --- |
| 木碎 | 浸盆水：醫皮膚病當藥煲：止咳 |
| 花、籽 | 利尿 |

相
-

### 植株

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 梗同樹皮 |
| 梗同樹皮  |

|  |
| --- |
| 葉 |
| 葉  |

|  |
| --- |
| 花 |
| 花  |

|  |
| --- |
| 果 |
| 果  |

|  |
| --- |
| 葉、花、果 |
| 葉、花、果  |

|  |
| --- |
| 部分植株喺天凍時識落葉 |
| 部分植株喺天凍時識落葉  |

 |

### 用途

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| 油木凳 |
| 油木凳  |

|  |
| --- |
| 油木船 |
| 油木船  |

|  |
| --- |
| 油木雕刻 |
| 油木雕刻  |

|  |
| --- |
| 油木建築 |
| 油木建築  |

 |

連出去
---


維基同享有多媒體嘅嘢：  
**Tectona grandis**

* 油木 Tectona grandis L. f. FRPS
* 柚木Tectona grandis Linn. f.  植物通
* 柚木 中央研究院生物多樣性研究中心
**劉輝峰**（Huifeng "Haha" Liu）係中國在澳商人，喺2020年被揭發所領導嘅組織收受中國駐墨爾本總領事館嘅資金，畀澳洲安全情報局評估為對澳洲國家安全構成風險，而受到澳洲媒體關注。

早年生涯
----

劉輝峰曾經係中國人民解放軍嘅一員，2014年開始喺澳洲居住。2016年，佢喺澳洲有份成立一個名為澳洲緊急互援協會（Australian Emergency Assistance Association Incorporated）嘅華人組織，仲擔任埋主席。

根據佢自己喺中國內地網站西瓜視頻嘅自我介紹入面，佢仲係澳洲製造直通車國際集團嘅董事長。

參與澳洲政治
------

佢亦係澳洲自由黨嘅捐助者，另外亦同聯邦自由黨議員廖嬋娥仲有助理財長蘇卡（Michael Sukkar）建立咗聯繫，廖嬋娥亦曾經公開推廣澳洲緊急互援協會。佢亦曾經以澳洲緊急互援協會嘅名義，關注中國在澳留學生精神健康，虛擬綁架等其他方面嘅問題。

組織內部糾紛，被揭發涉及中國政府滲透
------------------

佢同澳洲自由黨多個主要成員嘅互動，令佢喺2016年已經引起澳洲安全情報局嘅注意。

喺2020年9月，移民部長拒絕咗佢嘅重大投資者永居簽證申請後，但係法庭就准許對佢嘅驅逐出境令暫緩執行。

喺2020年11月，澳洲緊急互援協會爆發內部糾紛，常務副會長亢震指控劉輝峰喺管理協會期間，違反協會法定章程、唔公開賬目、唔經選舉私自連任4年、用不實信息同形像對外宣傳、同埋商務上股東合作嘅糾紛等，當中亦提及到佢申請移民未獲得批准，之後劉輝峰亦都有發表聲明反駁。

去到2021年1月，澳洲嘅傳媒報導，澳洲緊急互援協會被揭發同中國駐墨爾本總領館達成協議，收取嘅總領館資金，從而同總領館分享唔同嘅資料。針對劉輝峰嘅執法行動，除咗澳洲安全情報局之外，仲有聯邦警察嘅參與。

事件引起澳洲政界譁然，前新州廉政公署律師維遜（Geoffrey Watson SC）直指，首相莫理遜應該清除自由黨內嘅外國滲透，炒咗廖嬋娥，又話滲透已經達到部長級。斯威本科技大學中國專家 John Fitzgerald 就話，大使館雖然有責任保護中國公民，但佢哋無責任，亦唔可以干擾澳洲華人嘅社區事務。

參考
--

1. 1 2 3 4 5  〈墨市華商被指涉及外國滲透 面臨驅逐出境〉. *SBS Your Language* (繁體中文). 喺2021-01-04搵到.
2. ↑  〈"我希望这个群能彻底消失" 亿忆独家专访：华人紧急互援会创始人刘辉峰先生Australia ChinaTown News 中文华人新闻 - NEWS.CHINA.COM.AU 这里是生活在墨尔本咱自家人的地盘！把客场当主场，视异乡为故园。澳洲唐人街 - 中华澳网 China Town News澳洲唐人街;澳大利亚华人社区和主流新闻媒体〉. 《澳洲唐人街》 (中國中文). 2016-11-28. 喺2021-01-04搵到.
3. 1 2 3 4  〈澳媒：中國商人被指對威脅澳洲國家安全 或被遣返 | 立場報道 | 立場新聞〉. 《立場新聞 Stand News》 (英文). 原著喺2021-01-07歸檔. 喺2021-01-04搵到.
4. ↑  〈HAHA刘辉峰的个人主页 - 西瓜视频〉. *www.ixigua.com*. 喺2021-01-04搵到.
5. 1 2  經濟日報. 〈涉威脅澳洲國安 中國商人劉輝峰可能被遣返 | 國際焦點 | 國際〉. 《經濟日報》 (中文). 喺2021-01-04搵到.`{{cite web}}`: CS1 maint: url-status (link)
6. ↑  Xiao, Bang (2020-01-31). 〈心理专家呼吁澳洲为留学生彻底改革精神健康服务〉. 《ABC中文》 (中國中文). 喺2021-01-04搵到.
7. ↑  sina\_mobile (2019-08-26). 〈20岁中国留学生悉尼疑被绑架！家属被索要价值574万的比特币〉. *k.sina.cn*. 喺2021-01-04搵到.
8. ↑  〈华人公益组织"紧急互援"爆发内部纠纷〉. 《澳洲无忧网》 (中國中文). 喺2021-01-04搵到.`{{cite web}}`: CS1 maint: url-status (link)
**人道毀滅**、**動物安樂死**及**人道處理**／**人道處置**一般指用動物受苦盡量少嗰啲方法，人為噉結束佢哋生命，而根本目的唔係將之整成食物或商品嘅若干行為；數辭意思稍異；正常嘅執行原因包括：幫傷或病到唔生唔死嗰啲解脱、科學實驗結束、挽救生態、慳錢、保護人類……

科學
--

語文
--

「動物安樂死」（同義英文：**animal euthanasia**）比其他數者較為狹義，喺學術措辭當中好流行，字面上又同英文嘅標準醫學術語對應，其意思亦較為接近中立。

「人道毀滅」（近義英文：**humane killing**）喺一般論述當中，係最多用到嗰個，亦同「人道處理」／「人道處置」（近義英文：**humane dispatch**），喺官腔文辭之中經常出現，意義頗廣，用嚟泛指「動物安樂死」同啲與之類似嘅行動。理論上，「人道」帶有要動物死得其所嘅道德目標；不過實際上，有啲人會以此三詞嚟形容非為製作食物或商品嘅任何動物殺生，包括政治色彩濃厚，然而缺乏醫學或生態學根據嘅殺戮；就連唔符合安樂死標準嗰啲手段，亦都會噉樣叫。

用動物捱苦盡量少嗰啲方法殺死佢哋，而係為咗攞嚟生產食物或商品，多數叫**人道屠宰**／**人道宰殺**（同義英文：**humane salughter**）。

香港政府發言同文告週不時會用「銷毀」，嚟指將原本要攞嚟賣嘅動物殺死，再當成垃圾處置；有學者對此批評，認為呢個詞專用於死物，噉樣配搭顯得賤視生命；用「撲殺」之類帶有「攞命」意思嗰啲先至啱。

註解
--

1. ↑  此「動物」定義頗為模糊，大致上只計有脊椎嗰啲，不過唔包括人。
2. ↑  喺粵語區嘅醫學同醫療系統之中，最常用嗰兩種語言係中文同英文。
3. ↑  噉樣形容時，通常意味用咗技術簡單，而受死者亦走得痛快嘅手段，不過唔提及算唔算安樂死。

參考
--

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑  〈存档副本〉 (PDF). 原著 (PDF)喺2022年2月12號歸檔. 喺2022年2月12號搵到.
11. ↑
12. ↑
13. ↑
14. ↑
15. ↑
16. ↑
17. ↑
18. ↑
19. ↑  Chen, Yun; 陳雲 (2009). *Zhi zheng Zhong wen : dui zhi huai gui gong wen xue hao Zhong wen zhang fa* (第Chu ban版). [Xianggang]: Tian chuang chu ban. ISBN 978-988-18363-9-7. OCLC 436870201.
搵緊第二樣意思嘅話，請睇〈**湯 (搞清楚)**〉。
西湯
中湯
落咗紅蘿蔔嘅蕃茄薯仔湯
**湯**（英文：**soup**）係主要成分係流質或半流質菜肴嘢食嘅總稱。同其他菜肴嘅區分並唔係好明確。一般習慣上將液體成分佔主導地位嘅叫做湯，唔佔主體成分嘅叫做炖菜，或按製作、食用形式叫做砂鍋、湯麵等。

作用
--

大量水分同長時間嘅烹調令湯混合咗好多滋味同香味成分。由調味唔同，湯可以有開胃、正菜、補充水分、解膩等功效。本身味道好淡嘅食品好似豆腐、米粉、魚翅多數配鮮湯一齊食。

一啲唔適合直接食用嘅下腳料通過湯，特別係熬製清湯，被充分利用。例如北京烤鴨最尾經常配有用鴨骨架製嘅湯。

中國菜飲湯可以喺食飯過程嘅任何時間，西餐就喺一開頭，開胃菜之後上湯。日本同朝鮮半島就係一路食飯一邊飲湯。

分類
--

多數湯調味係鹹味，甜味叫糖水，個別唔調味（例如米湯）。多數係趁熱食，西班牙凍湯、一啲羅宋湯等係雪凍後食。

從用料上分有肉湯（包括獸肉和禽肉）、海鮮湯、素湯。

從口感上有清湯、含固體懸浮物質很多嘅濃湯，乳白色嘅奶湯等。歐洲菜肴中嘅奶湯多使用牛奶或鮮忌廉，中國菜叫做奶湯嘅唔用乳製品，而係喺其他動物性材料中提取出懸浮脂肪顆粒造成乳濁狀。

喺中國廣州，將煮咗好耐嘅湯叫做「老火湯」。老火湯通常被人認為有較高嘅營養成份。

湯嘅濃稠調節
------

湯嘅粘度通常高過水，口感稠厚。可以令湯更加粘稠嘅成日見成分有：

* 固體懸浮物，例如雞蛋花、打成漿狀嘅蔬菜。
* 懸浮脂肪顆粒，例如奶湯。
* 澱粉，例如薯仔、蕎麥、稻米。
* 蛋白質特別係膠原蛋白，例如高湯成日用一定量嘅骨頭、皮、蹄等炖煮而成。

世界各地嘅湯
------

### 亞洲

* 中國大陸：雞湯
	+ 上海：老鴨粉絲湯、油豆腐粉絲湯
	+ 四川：酸辣湯
	+ 廣東：碗仔翅、紫菜湯、老火湯（例如：清補涼、青紅蘿蔔瘦肉湯）、蕃茄薯仔湯
	+ 福建：佛跳墻

* 台灣：貢丸湯、四神湯、豬血湯、當歸湯、康寶濃湯（日本味之素公司產品）、 麻油雞
* 日本：麪豉湯、豬肉湯、吸物（吸い物、すまし汁）、卷纖湯（けんちん汁）

* 朝鮮半島：牛肋骨湯、人蔘雞湯、海帶湯、木魚蛋花湯
* 泰國：冬蔭功湯、椰汁雞湯
* 印度：咖喱肉湯

### 歐洲

忌廉蘑菇湯

* 法國：馬賽魚湯
* 西班牙：西班牙凍湯
* 俄羅斯：羅宋湯

### 美洲

* 美國：周打蜆湯、金寶湯（罐頭湯品牌）丶忌廉雞湯、忌廉粟米湯、忌廉龍蝦湯、周打蜆湯、周打魚湯、周打海鮮湯、雜菜湯、牛尾湯、蘆筍湯、番茄湯、雞茸蘑菇湯、墨西哥豆湯、忌廉龍蝦湯、酥皮龍蝦湯、酥皮海鮮湯、忌廉西蘭花湯、番茄海鮮湯


維基同享有多媒體嘅嘢：  
**Soups**
18 世紀日本畫家酒井抱一畫嘅一幅畫；幅畫描繪咗雪（左）、月（中）同花（右）。
**雪月花**（平假名：**せつげつか、せつげっか**；日羅：**setsugetsuka，setsugekka**）係日本嘅文學同藝術當中成日出現嘅慣用語同橋段，由江戶時代（1603 至 1868 年）起盛行，用三樣事物—雪、月同花—嚟代表大自然當中嘅美感。

雪月花嘅典故據講係出自唐朝詩人白居易嘅七言律詩《寄殷協律》：

|  |  |  |
| --- | --- | --- |
| 「 | 五歲優游同過日，一朝消散似浮雲。琴詩酒伴皆拋我，**雪月花**時最憶君。幾度聽雞歌白日，亦曾騎馬詠紅裙。吳娘暮雨蕭蕭曲，自別江南更不聞。 | 」 |

順帶一提，呢首詩入面嗰句「雪月花時最憶君」意思係「見到雪月花嗰時最會諗起你」。

文化呈現
----

喺日本嘅傳統文學藝術當中，「雪月花」好多時都係自然美感嘅象徵，例如：

### 和歌

雪月花要去到江戶時代先變成慣用語，但雪月花嘅主題喺日本文學裏面最早可見於《萬葉集》大伴家持（718-785 年）作嘅和歌：

|  |  |  |
| --- | --- | --- |
| 「 | 
雪の上に　照れる月夜に　梅の花
折りて　贈らむ　愛しき児もがも | 」 |

大致粵譯：

|  |  |  |
| --- | --- | --- |
| 「 | 
喺**雪**之上　**月夜**映照之下　嘅**梅花**
摺起佢　再送俾　我最心愛嘅孩兒 | 」 |

### 畫藝

雪月花主題亦都有出現喺日本嘅傳統畫藝當中。例子有江戶時代畫家勝川春章（1726-1793 年）所畫嘅三卷，幅圖三格分別描繪咗一個女人同雪月花當中其中一樣：

睇埋
--

* 侘寂
* 美學

參考
--

* 矢代幸雄『日本美術の特質』（岩波書店、1943 年）、（第二版、1965 年）

攷
-

1. ↑  白居易. 寄殷協律. - ウィキソース.
2. ↑  川端康成『美しい日本の私―その序説』（講談社現代新書、1969年）
3. ↑  *Nippon Daihyakka Zensho - Encyclopedia Nipponica* 2001 (E-Book version). Shogakukan, Tokyo 1996.
搵緊第二樣意思嘅話，請睇〈**風 (搞清楚)**〉。

**風**係大規模嘅氣體流動現象。喺地球上面，風係由空氣嘅大範圍運動形成嘅。喺外太空，太陽風係氣體或者帶電粒子由太陽到太空嘅流動，而行星風就係星球大氣層嘅輕化學元素經釋氣作用飄散去太空。風通常可以按照空間尺度（英文scale）、速度、力度、肇因、產生區域同埋佢嘅影響來劃分。喺太陽系嘅海王星同埋木星上面，曾經觀測到而家為止喺星球上面產生嘅最強烈嘅風。

郁嘅原因係地面熱得唔勻循。風有大細，有分級。有啲幾十分鐘微風係某地方晒熱咗引起；亦有啲因為太陽熱力整到響地球長吹嘅風。風向受兩種因素影響，一種係南北極同赤道之間溫差，另一種係地球自轉。

氣壓同地球自轉唔同，等空氣流動而產生風。空氣嘅重量造成咗氣壓，唔同地區嘅氣壓因為空氣密度、地形、溫度、經緯度唔同而有所變化，因為噉而產生咗高低氣壓，喺同一個水平面上面，氣流從高壓向低壓運動，就形成風。

氣象學裏面，風有兩個重要嘅元素：風向同埋風速。

類型
--

### 季候風

季候風（又叫季風）係週期性嘅風，隨住季節變化，而且盛行風向季節切變達到120度以上。主要發生喺亞洲（東亞地區）、西非畿內亞同埋澳洲北邊沿海地帶。

### 暴風

根據香港天文台嘅定義，暴風嘅定義係指風力達到蒲福氏風級10級到11級，即係每個鐘頭88到117公里，亦即係每個鐘頭48到63海里或者每秒24到33米嘅風力。低過暴風風力一級嘅，係烈風，而高一級嘅係颶風。

風嘅級別
----

蒲福氏風級（Beaufort scale或Beaufort wind scale）係英國人法蘭西斯蒲福（Francis Beaufort）喺1805年根據風對地面物體或海面嘅影響程度而定出來嘅風力等級。按照風力強弱，將風力劃分成「0」到「12」，一共13個等級，即係而家世界氣象組織所建議嘅分級。到咗20世紀50年代，因為發展出更完善嘅測風儀器，喺自然界入面可以實際測量出來嘅風力就超過咗12級嘅風力等級好多，於是乎就將風力等級由「0」到「12」級擴展到最高嘅「17」級，亦即係一共18個等級。

蒲福氏風級發明嗰時係一種依靠觀察海面現象嘅分級法。各級數係根據海情或者浪嘅情況來劃分，冇定明相關連嘅風速。

一個區域同另一個區域熱帶旋風風級術語係唔同嘅，所以區域性同全球性亦都唔同‧比較嘅表如下：

| **一般風級** | **熱帶氣旋風級（10分鐘平均風速）** |
| --- | --- |
| 蒲福氏風級 | 10分鐘平均風速（節）
  | 一般名稱 | 北印度洋IMD | 西南印度洋MF | 澳洲BOM | 西南太平洋FMS | 西北太平洋JMA | 西北太平洋JTWC | 東北太平洋&北大西洋NHC&CPHC |
| 0 | <1 | 無風 | 低氣壓 | 熱帶擾動 | 熱帶低區 | 熱帶低氣壓 | 熱帶低氣壓 | 熱帶低氣壓 | 熱帶低氣壓 |
| 1 | 1–3 | 軟風 |
| 2 | 4–6 | 輕風 |
| 3 | 7–10 | 微風 |
| 4 | 11–16 | 和風 |
| 5 | 17–21 | 清風 |
| 6 | 22–27 | 強風 |
| 7 | 28–29 | 疾風 | 深度低氣壓 | 熱帶低氣壓 |
| 30–33 |
| 8 | 34–40 | 大風 | 氣旋風暴 | 中度熱帶風暴 | 熱帶氣旋（一級） | 熱帶氣旋（一級） | 熱帶風暴 | 熱帶風暴 | 熱帶風暴 |
| 9 | 41–47 | 烈風 |
| 10 | 48–55 | 狂風 | 強烈氣旋風暴 | 強烈熱帶風暴 | 熱帶氣旋（二級） | 熱帶氣旋（二級） | 強烈熱帶風暴 |
| 11 | 56–63 | 暴風 |
| 12 | 64–72 | 颶風 | 特強氣旋風暴 | 熱帶氣旋 | 熱帶氣旋（三級） | 熱帶氣旋（三級） | 颱風 | 颱風 | 颶風（一級） |
| 13 | 73–85 | 颶風（二級） |
| 14 | 86–89 | 熱帶氣旋（四級） | 熱帶氣旋（四級） | 強烈颶風（三級） |
| 15 | 90–99 | 強烈熱帶氣旋 |
| 16 | 100–106 | 強烈颶風（四級） |
| 17 | 107–114 | 熱帶氣旋（五級） | 熱帶氣旋（五級） |
| 115–119 | 特強熱帶氣旋 | 超級颱風 |
| >120 | 超級氣旋風暴 | 強烈颶風（五級） |

參考
--

1. ↑  Walter J. Saucier (2003). Principles of Meteorological Analysis (英文). 倫敦: 多佛出版公司. ISBN 9780486495415. 喺2009-01-09搵到.
2. ↑  〈蒲福風級〉 (臺灣中文). 中央氣象局. 原著喺2018-10-25歸檔. 喺2010-10-07搵到.

出面網頁
----


維基同享有多媒體嘅嘢：  
 **風**

* 描述風力嘅常用術語(文字版本) - 香港天文臺
* 描述風力嘅常用術語(表格) - 香港天文臺
* 蒲福氏風級表嘅地面狀態同海面狀態 比較 - 香港天文臺（表格）
* 氣象常用術語 - 美國氣象局

|  |  |
| --- | --- |
| 權威控制 | 
* GND: 4066257-3
* NDL: 00565267
* NKC: ph127399

 |
2009年9月嘅《陳百強珍藏展》嚮上環
**陳百強**（粵拼：can4 baak3 koeng4；英文：**Danny Chan**，1958年9月7號—1993年10月25號），係香港樂壇一位已故嘅知名男歌手及演員，佢喺1992年突然昏迷不醒，之後喺1993年過咗身。

生平
--

陳百強係1954年9月7號係薄扶林瑪麗醫院出世,佢老竇係鐘錶行老世～佢有

冒起
--

陳百強未入行已經畀人知道有潛質。1977年參加【山葉電子琴大賽】得冠軍，同年，佢作首《Rocky Road》奪得【香港流行歌曲創作比賽】季軍。之後加入百代唱片公司，1979年推出第一張唱片《First Love》，裏面一曲《眼淚為妳流》令佢一炮而紅。1980年陳百強憑《突破》同《喝采》兩套片，再加埋兩套戲主題曲，令到佢好受年青人歡迎。1980年代初達到高峰。之後改簽華納唱片公司，出過唔少作品，有唔少係鄭國江作詞。早期作品就有《等》、《幾分鐘的約會》、《偏偏喜歡你》、《今宵多珍重》等等。1985年佢又簽DMI，一間百代同潘迪生合股公司，之後出咗幾張好掂嘅唱片。去到1980年代尾，佢又返返去華納。

昏迷同埋死
-----

1992年5月18號，陳百強被發現因為用酒送安眠藥，導致腦神經系統受損而昏迷，被送到瑪麗醫院救治。喺醫院昏迷17個月後，喺1993年10月25號因為逐漸性腦衰竭而不治，享年35歲。喺香港殯儀館出殯後，遺體葬喺將軍澳華人永遠墳場第15段。

參考
--

* 陳百強之歌

| * 睇
* 傾
* 改
叱咤樂壇流行榜頒獎典禮叱咤樂壇男歌手銅獎 |
| --- |
| 1980年代 | 
* 1988 陳百強
* 1989 陳百強

 |
| 1990年代 | 
* 1990 林子祥
* 1991 黎明
* 1992 黎明
* 1993 黎明
* 1994 黎明
* 1995 周華健
* 1996 張學友
* 1997 張學友
* 1998 劉德華
* 1999 謝霆鋒

 |
| 2000年代 | 
* 2000 謝霆鋒
* 2001 謝霆鋒
* 2002 陳小春
* 2003 陳奕迅
* 2004 梁漢文
* 2005 李克勤
* 2006 側田
* 2007 張敬軒
* 2008 陳奕迅
* 2009 方大同

 |
| 2010年代 | 
* 2010 古巨基
* 2011 周柏豪
* 2012 周國賢
* 2013 許廷鏗
* 2014 陳奕迅
* 2015 周柏豪
* 2016 許廷鏗
* 2017 側田
* 2018 周國賢
* 2019 許廷鏗

 |
| 2020年代 | 
* 2020 林家謙

 |
天主敎會主敎湯漢
Dom Licínio Rangel 主敎
鄺保羅大主教2007年12月於香港伯大尼修院
**主敎**（Bishop）係高級嘅神職人員。主敎英文 Bishop 呢個詞源自希臘文「episkopos」，即「epi 由上往下」及「skopos 觀察者」，意為「監督」（overseer）。依據早期敎會嘅傳統，祝聖主敎即係代表授予聖職聖事嘅圓滿性。主敎即係藉著聖神受祝聖為敎會裏面嘅牧人同管理者，亦係敎義嘅導師同聖職敬禮嘅司祭。喺一般基督宗敎主流教會，就係指耶穌基督派遣宗徒繼續實行佢嘅使命，到咗第一世紀末、第二世紀初就形成咗主敎嘅制度。

天主敎會
----

主敎係天主敎會嘅高級聖職人員，由敎宗任命。

**輔理主敎**（英文：auxiliary bishop），指冇繼承權而輔佐敎區主教嘅主敎。

**助理主敎**（英文：coadjutor bishop），指有繼承權而輔佐敎區主敎嘅主敎。

聖公會
---

聖公會主敎以前譯做會督。係聖公會三品聖職最高級嘅聖品人。通常分為以下等級：

**主教長**（英文：Primate），係主教級裏最高級，但響三品聖職到，屬於主教一級；

**大主敎**（英文：Archbishop）比主教長低一級，但喺三品聖職到，都屬於主敎一級，擔任敎省嘅首長；

**教區主敎**（英文：Diocese Bishop）比大主教低一級，喺敎區裏面選出，擔任敎區嘅首長；

**副主敎**（英文：Vice Bishop）比主教低一級，係教區主教嘅全職助理，響三品聖職到，副主教係主教一級，有一啲副主教喺教區內其中嘅分區主教，或者受教區主敎按立嘅教區副主教；

**榮休大主教**，係一名已退休嘅教省大主教；如鄺廣傑而家係香港聖公會榮休大主教。

參考
--

* 台灣光啟出版社出版‧輔仁神大學神學院‧神學著作編譯會主編之《外語漢語神學詞語彙編》。
**孺子劉嬰**（粵拼：jyu4 zi2 lau4 jing1）
（孺讀餘；5年—25年）係西漢末代皇帝。

生平
--

孺子嬰係漢朝皇室成員，係漢宣帝劉詢嘅玄孫、楚孝王劉囂嘅曾孫，喺佢兩歲嗰陣就俾外戚王莽拉佢嚟做皇帝。但係因為年紀太細，未有正式登基，純粹係皇太子。王莽嗌自己做**攝皇帝**sip3 wong4 dai3，實際已經係皇帝，只係喺見孺子嬰嗰陣至話自己係臣。即係話，孺子嬰實際係傀儡。

8年，王莽將「攝皇帝」稱號改稱「假皇帝」；同年，王莽索性自己做皇帝，國號「新」，劉嬰就變成**定安公**ding6 on1 gung1，長期游手好閒咁住喺宮入面。

王莽將年幼嘅劉嬰隔絕，任何人包括奶媽都唔准同佢談話，搞到劉嬰大個咗之後，連雞、牛、羊等動物都認唔到，知識面同細路仔冇分別。

25年2月，劉嬰喺王莽被殺之後俾人捉咗去，喺臨涇被立為皇帝。但一個月之後又俾人攻打，最後俾亂兵殺咗。

參考
--

* 《漢書》

| * 睇
* 傾
* 改
漢朝皇帝 |
| --- |
| 西漢 | 高帝  · 惠帝  · 前少帝  · 後少帝  · 文帝  · 景帝  · 武帝  · 昭帝  · 昌邑王  · 宣帝  · 元帝  · 成帝  · 哀帝  · 平帝  · 孺子嬰 |
| 王莽（新朝皇帝）  · 更始帝  · 建世帝 |
| 東漢 | 光武帝  · 明帝  · 章帝  · 和帝  · 殤帝  · 安帝  · 北鄉侯  · 順帝  · 沖帝  · 質帝  · 桓帝  · 靈帝  · 弘農王  · 獻帝 |
| 

---

中國君主 ‧ 三皇五帝 ‧ 夏 ‧ 商 ‧ 周 ‧ 秦 ‧ 漢 ‧ 三國 ‧ 晉 ‧ 五胡亂華 ‧ 南北朝 ‧ 隋 ‧ 唐 ‧ 五代同十國 ‧ 宋 ‧ 遼 ‧ 西夏 ‧ 金 ‧ 元 ‧ 明 ‧ 清 |
**葉長清，MH**，葉公諱名長清，道號上澤下寧。生於農曆辛丑年五月十六日（一九六一年六月廿八日），羽化於癸卯年五月廿三日（二零二三年七月十日），享年六十有二，在道三十餘載。葉長清（澤寧）道長籍貫廣東南海。工商管理碩士，從事金融行業。一九九二年於香港道教青松觀皈依全真龍門青松派第四十三傳得道號上澤下寧，並於一九九四年拜侯寶垣觀長門下，學習經懺科儀，並追隨中國道教協會原會長閔智亭道長、香港道教學院原秘書長麥炳基道長等中港高道。

曾參與一九九三年新中國首次舉辦兩岸三地「羅天大醮」盛事，並擔任高功法師；近年出任香港特別行政區政府半官方機構義務公職、及多所大專院校客席講師及中港海外多間宮觀顧問等。

十多年來負責策劃多場大型道教科儀及廟會文化民俗活動，如二零零六年香港嗇色園黃大仙祠之「大獻貢」、二零零七年香港青松觀與嗇色園合辦之「迎零八奧運禮斗大典」、二零零八年起香港華人廟宇委員會每兩年舉辦之「譚公廟會」、「關帝廟會」、「車公廟會」、「觀音廟會」及「廟宇文化節」等；由二零一一年起負責統籌中國廣州市越秀區每年春節「廣府廟會」之「廣州城隍出巡」等活動。並先後在香港大學、香港中文大學、香港理工大學、香港教育大學及香港道教學院等學術機構講授道教文化藝術課程和講座，亦為廣東省道教協會道職人員培訓班、廣州市道教協會及澳門道教協會主講道教經藏與清規戒律。二零二零年獲香港特別行政區行政長官頒發榮譽勳章。

劃自一九九三年起出任香港道教青松觀董事至今，現任西安政恊委員、中華海外聯誼會港區理事、香港華人廟宇委員會文化及宣傳小組主席及非物質文化遺產資助計劃委員會「非遺資助計劃評審小組」主席 、香港童軍總會宗教諮詢委員會委員等公職。香港著名道長，香港親中派政治人物。

選舉經歷
----

喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

參考
--

1. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
2. ↑  〈一文看清李家超786張提名〉. 《信報網站 hkej.com》. 喺2022-09-02搵到.
**泡泡龍4**（英文：Puzzle Bobble 4），係由TAITO開發嘅彈珠消除類遊戲，1998年推出。

遊戲模式
----

Puzzle mode
一般模式：它由一個級別分支組成，玩家在2條可能的路徑之間進行選擇，直到到達終點，總共30個級別。

* 練習模式
* 普通模式
* 專家模式（即是困難模式）

故事模式：在故事模式當中，目標是封印克羅諾亞在夢境世界中丟失的神秘卡牌"阿卡納"。您根據塔羅牌選擇不同嘅級別並一次玩5張。擊敗並封印卡片後，會出現更多卡片。一旦所有卡片都被密封，您就可以進行塔羅牌閱讀。

Player vs Computer mode
在這種模式下，有一個無盡嘅夜晚，所以你的角色必須去取回形成彩虹泡泡的泡泡。共有三種不同的難度：練習、普通同埋專家。每個角色都有不同的結局。如果此模式在普通或專家難度下通關。

* 練習模式
* 普通模式
* 專家模式（即是困難模式）

Win Contest mode
在比賽中您必須戰鬥並擊敗盡可能多嘅對手。為了獲得更多勝利，您將能夠組裝您嘅角色的圖片。另外，在這個模式下可以找到新的角色，一旦被擊敗，他們可以在其他模式下使用。

Player vs Player mode
多人模式。

Challenge mode
玩家技能分類嘅一系列級別。玩家可以獲得從1到20嘅Puzzle Bobble Grade認證。

評分準則：

* 完成關卡數目
* 平均時間
* 射泡泡數量
* 泡泡破滅數量
* 速度
* 技術
* 戰略
* 總評分（以A、B、C、D、E決定）

Edit mode
自創關卡。

角色
--

主要角色
* 小傢伙
* 鮑勃
* 阿爾卡內特
* 馬里諾
* 庫羅爾
* 擔擔
* 克里昂
* G
* 樹莓
* 開發龍
* 巨人

解鎖角色
* 露娜夫人
* 渣滓
* 羊毛
* 派奇
* 蒙斯塔
* 舞田

參考
--

1. ↑  Puzzle Bobble 4，MobyGames

出面網頁
----

* 泡泡龍維基泡泡龍4
* 泡泡龍4影片
* 泡泡龍4線上遊戲
蒙地賀問題
**蒙地賀問題**（粵讀：mung4 dei6 ho6 man6 tai4，英文：Monty Hall problem），又嗌做**山羊問題（saan1 joeng4 man6 tai4）**同埋**三門問題（saam1 mun4 man6 tai4）**，係個嚟自博奕論嘅數學遊戲問題，呢個問題亦係由美國嘅電視遊戲節目《*Let's Make a Deal*》（粵語意思：我哋嚟做場交易啦）度衍生出嚟嘅。

條問題係噉樣嘅：

> 假設你喺度參加緊一個遊戲節目，你畀主持人要求喺三道門入面揀一道嚟開：其中一道門後面係架車嚟；淨低嗰兩道門後面係山羊嚟。你揀咗一道門，假設係一號門，跟住知道門後面有啲乜嘅主持人，開咗另道後面有山羊嘅門，假設係三號門。然後佢問你：「你會唔會轉去揀二號門？」而如果轉嘅話，會唔會易啲贏到架車返嚟呢？
> 
> 

呢條問題畀《健力士世界紀錄》智商紀錄保持人瑪莉蓮禾斯莎雲破解咗，佢話參賽者應該轉，轉第道門嘅話，贏到架車嘅機率係2/3，足足係唔轉門嘅兩倍。亦因為噉，呢條問題畀人嗌做**蒙地賀悖論**：因為問題條嘅答案雖則喺邏輯角度嚟講係啱嘅，但係極之違反人類直覺。

**三囚問題（saam1 cau4 man6 tai4）**（Three prisoners problem）係呢條題嘅另一個版本，原理同呢條題似到十足十，1959年出現喺馬田加特拿嘅《數學遊戲》專欄入面，跟手畀人改編做唔同語言版本。

睇埋
--

* 生日悖論

拎
-

* 中文網站
	+ Monty Hall猜獎遊戲 *（解釋同模擬）*
	+ YouTube中文片解釋蒙地賀問題

|  |  |
| --- | --- |
|  | 呢篇同數學相關係楔位文。歡迎幫維基百科擴寫佢。睇 • 論 • 改 • 歷 |
「萬聖節」跳轉嚟呢度。要睇第啲意思，請去【**萬聖節 (搞清楚)**】。

積克南瓜燈
**萬聖夜**maan6 sing3 je6（英文：**Halloween**）係源自西方世界嘅一個傳統節慶，每年10月31號舉行。

喺廣東話入面，萬聖夜又有叫**西洋盂蘭節**sai1 joeng4 jyu4 laan4 zit3、**哈囉喂**haa1 lou2 wai3、**鬼佬盂蘭（節）**gwai2 lou2 jyu4 laan4 zit3、**（番）鬼佬鬼節**faan1 gwai2 lou2 gwai2 zit3，之不過坊間好多人講**萬聖節**，查實係**萬聖節前夕**至真。呢個節慶係北美同英倫諸島至多人過，跟住係澳洲同紐西蘭。嗰晚細路會扮鬼扮馬，逐家逐戶拍門𠼮人畀糖果過佢哋，佢哋見人應門就會講 *Trick or Treat* 。聽到呢句說話，屋主就習慣派糖果過佢哋。

詞源
--

睇埋：諸聖日
萬聖夜嘅英文「Halloween」其實係「All Hallows' Eve」嘅縮寫，類似平安夜嘅「Christmas Eve」噉，係指「萬聖日」（All Hallows' Day，又叫All Saints' Day）嘅前一晚。

事實上 ｢Halloween｣ 有個舊串法 ｢Hallowe’en｣，當中嘅 ｢e’en｣ 就係 ｢even｣（即係 eve，前夕）嘅減筆。

傳統
--

萬聖夜嘅兩個傳統活動，化粧同攞糖（英文：Trick-or-treating）（Trick-or-Treating）其實都有意思。化粧其實係為咗喺百鬼夜行嘅萬聖夜，裝扮到比鬼怪更加得人驚，噉就可以嚇走佢哋，唔驚俾佢哋騷擾。而拍門攞糖嘅行為其實係重現返中世紀時期，一啲窮人會喺萬聖節當日逐家逐戶去拍門問人攞嘢食，然後喺第二日追思節為嗰啲家庭已故嘅成員祈禱嘅舉動。

萬聖夜嘅主題係鬼怪、嚇人，以及同死、魔法、怪物有關嘅事物。而通常同萬聖夜扯上關係嘅事物有鬼魂、食屍鬼、巫婆、蝙蝠、黑貓、貓頭鷹、精靈、殭屍、骷髏同惡魔等，重有虛構人物例如吸血殭屍同科學怪人。

黑色同橙色係萬聖夜嘅傳統色，但而家萬聖夜嘅產品亦都會用紫色、綠色同紅色。而秋天嘅元素例如南瓜同稻草人等，都係萬聖夜嘅象徵。

雖然傳統上萬聖夜嘅化粧係扮鬼，但係而今嘅流行做法已經唔一定係扮鬼。例如，喺北美好多人會扮例如超級英雄、扮公主等等，有啲基督徒就反轉會扮聖人。

睇埋
--

* 恐怖故仔
* Macabre

註
-


維基同享有多媒體嘅嘢：  
**Halloween**

**版Template:Reflist/styles.css無内容。**

1. ↑  Katy扮希拉莉遭翻舊帳控侵權
2. ↑  萬聖節食品
3. ↑  蘭桂坊的徒子徒孫 - 鄧達智
4. ↑  圣诞惊艳
5. ↑  驚青鬼星座
6. ↑  【劉郎憶新】劉天賜｜萬聖節
7. ↑  製17呎鬼王供人捐腳底　紙紮大王　鬼節賺百萬
8. ↑  《瀛寰搜奇》 (香港中文). 香港: 讀者文摘. 1978年. p. 287.
9. ↑  呢三個字解「整蠱定甜頭」，言下之意即係「而家是必要你揀，一係派糖過我，一係整鬼你。」
10. ↑  為萬聖燈籠續命的南瓜
11. ↑  成千上萬的美國人慶祝萬聖節
搵緊第二樣意思嘅話，請睇〈**象棋 (搞清楚)**〉。
中國象棋
**象棋**係中國傳統嘅棋，兩個人捉，分別攞紅黑；現代捉法一般都係紅行先。棋盤由九條直線同十條橫線相交而成，每邊有16隻棋，分別係：一宮頭（黑、紅分別由將、帥代表）、兩士（或仕）、兩隻象（或相）、兩隻車（或俥）、兩隻馬（或傌）、兩隻砲（或炮）、5隻卒（或兵）；每隻棋都放喺交點上。

棋盤
--

象棋盤由九條直線同十條橫線相交而成；棋都放喺交點上面；中間一行叫「河界」，無直線，通常寫住**楚河漢界**（源自楚漢相爭時嘅鴻溝）或者「觀棋不語真君子，起手無回大丈夫」。 

而家通行嘅記譜法中，呢九條直線，雙方都由右向左數，紅方由用中文字「一」至「九」記，黑方就由自己嘅右到左用阿剌伯數字「1」至「9」記；例如，紅方嘅一線就係黑方嘅 9 線。 

第四條直線（或第 6 條直線）同第六條直線（或第 4 條直線）稱為「兩肋」、「兩肋線」，簡稱「肋」。 

棋盤上，劃有斜交叉線而成「米」字形方格嘅地方，雙方各有一塊，叫為「九宮格」，簡稱「九宮」，係將 / 帥同士活動嘅地區。

棋子
--

將（帥）：沿住自己九宮格內嘅橫直線行一步，落點有對方嘅棋就可以食咗佢。將同帥唔可以喺無棋子隔住嘅情況下企喺同一條直線，如果有人行咗步棋而出現呢個情況，咁就等於自殺，對方可以喺跟住嗰步棋用自己嘅將（或者帥）食咗另一方嘅帥（或者將），呢個動作叫做「飛將」。喺正式比賽「飛將」係冇必要嘅，因為自殺嗰一方已經被判犯規輸棋。

車（俥）：可以唔限距離向前後左右行，直至遇到第一隻棋為止，唔可以跨過第啲棋，落點有對方嘅棋就可以食咗佢。

馬（傌）：「日」字形行，相等於先橫行或直行一步，再45度角轉彎走對角。如果橫行或直行嗰一步有隻棋（無分敵我），咁就唔可以再走對角，呢個情況叫做「'kik1'馬腳」。一步最多會有八個落點，落點有對方嘅棋就可以食咗佢。

炮（砲）：行法同車（俥）一樣，可以唔限距離向前後左右行，直至遇到第一隻棋為止。但佢唔係食遇到嘅第一隻棋，而係食第二隻棋，即係話佢同埋目標之間要有一隻棋（無分敵我），中間嗰隻棋叫做炮架，炮架同目標之間嘅距離又係無限制。炮（砲）只會喺要食棋嘅時候，先可以跨過第啲棋子。

士（仕）：沿住自己九宮格內嘅斜線行向對角走一步，落點有對方嘅棋就可以食咗佢。

象（相）：「田」字形行，45度角向對角走兩步，唔可以過河，落點有對方嘅棋就可以食咗佢。「田」字中間嗰點叫「象眼」，如果嗰度有棋（無分敵我），就唔可以走過去「田」字嘅對角，咁叫「塞象眼」。

卒（兵）：未過河前每次剩係可以向前行一步，過河後可以向前、向左或者向右行一步。任何時候都唔會向後行，落點有對方嘅棋就可以食咗佢。

子力
--

喺象棋中，好多時都少不免會有「換棋」（「搏棋」）情況出現，呢個時候就要判斷換唔換得過。

至於子力大致可以咁分（用分數計，子力分數有唔同嘅講法，只當參考用）：

* 將（帥）：無限大分，因為佢無得搏（一搏就死）。
* 車（俥）：5分，活動範圍大、搏鬥力量自然亦大。
* 炮（砲）：3分，活動範圍雖然同車一樣，但受「炮打隔子」嘅限制。通常開局勁啲，因為易搵砲台。
* 馬（傌）：3分，機動性強，殘局可以使用自如，最多可控制8個位置，但受馬腳限制。
* 象（相）：2分：主要為防衛本方陣地，唔過得河作戰，但係可以做砲台。
* 士（仕）：2分，主要為保護主將，唔離開得九宮，河就更加唔使過，都可以做為砲台。
* 未過河嘅卒（兵）：1分，因為只可以向前行，避唔開敵人攻擊。
* 過咗河嘅卒（兵）：2分，過咗河可向前左右行，機動性高咗，但冇得向後行。
* 到咗底嘅卒（兵）：1分，因為只可以向左右行，唔得前後。

循環手
---

捉棋嗰陣，有時會出現不斷循環嘅局面，判斷方法主要有中國棋規、國際棋規兩種，中國棋規比較嚴謹，國際棋規比較易判斷。

單方**長將**唔變一定判輸。
**Sound Bear**（又叫**生啤**）係香港電視娛樂電視頻道ViuTV嘅吉祥物，外形係隻白熊，對眼係藍色ViuTV台徽。

Sound Bear係4月6號生日，同ViuTV嘅開台日子一樣。

喺《ViuTV 2022》入面，ViuTV公佈咗Sound Bear嘅夥伴**Sound Choice**（又叫**生菜**）。

喺《ViuTV 2024》入面，ViuTV公佈咗第三隻吉祥物**Sound Hey**（又叫**生氣**）。

沿革
--

Sound Bear喺2017年10月9號搞嘅《ViuTV 2018》節目巡禮首度登場。Sound Bear嘅角色設定係ViuTV員工，員工編號係「ViuTV0001」。

喺《花姐ERROR遊》第2季第4集同熊本熊以跳舞對決，慘敗並屈居第二。

名嘅由來
----

根據ViuTV總經理魯庭暉嘅分享，隻吉祥物本嚟想叫「Viuson」，但佢嫌個名太正經唔想用，嗰陣佢同同事飲緊啤酒，見到啤酒樽有個「生」字，所以就諗出「生啤」個名，而英文名「Sound Bear」係之後再音譯出嚟。

衍生形象
----

* 生啤神：喺《ERROR 自救TV》第1集頭一次出現，被節目形容係「萬能之神」，形象係Sound Bear多咗對翼，同埋識得講嘢，喺《ERROR 自救TV》入面負責督促ERROR成員參與自救任務，但喺《ERROR自肥企画》第1集被炸爛，令ERROR成員得以解放。
* ViuTV Buddy：喺《ERROR自肥企画》第4集頭一次出現，被節目形容係「不祥物」，形象係Sound Bear頭人身，喺嗰一集負責整蠱梁業。

參考
--

1. ↑  ViuTV搵北極熊做公仔都幾萌　吉祥物係電視台嘅靈魂？
2. ↑  ViuTV吉祥物原名太正經被嫌棄　魯庭暉親解「生啤」名字由來

睇埋
--

* TVBuddy

出面網頁
----

* 生啤關注組 Sound Bear Concern Group
唔好同**王卓淇**搞亂。
**王卓祺**，MH，JP（英文：**Wong Chack Kei**）係香港特別行政區政府中央政策組全職顧問、香港中文大學社會工作系教授，做過香港亞太研究所副所長，兼瑪嘉烈醫院同埋葵涌醫院醫務委員會委員。佢參與加2006年香港選舉委員會界別分組選舉社會福利界，以1125票當選。2008年，獲香港特區政府頒發榮譽勳章，表揚佢對低收入階層民生問題意見嘅貢獻。

學歷
--

* 聖伯多祿中學中五畢業、香港大學社會工作碩士、英國錫菲爾大學哲學博士、註冊社工。

研究專長
----

佢嘅專長係社會政策比較研究，貧窮線及社會保障、公民身份與社會權利、主觀福利及管治指標研究，中國福利及醫療改革。學術著作包括編著《東亞國家和地區福利制度 : 全球化、文化與政府角色》（北京：中國社會出版社，2011）、《兩岸三地社會政策：理論與實務》（王卓祺、鄧廣良、魏雁濱，香港：香港中文大學出版社，2007），East Asian welfare regimes in transition : from Confucianism to globalisation (Walker, Alan, and Wong Chack-kie eds. Bristol : Policy Press, 2005),Poverty monitoring and alleviation in East Asia（Kwong-Leung Tang and Chack-Kie Wong, eds. New York : Nova Science Publishers, 2003），China's urban health care reform: from state protection to individual responsibility（Chack-kie Wong, Vai Io Lo, & Kwong-leung Tang, Lanham: Lexington Books, 2006）等專書同埋一百多篇學術期刊著作及專業論文。

研究項目
----

王卓祺教授嚮2010年4月公佈《「香港和諧社會」研究》調查發現，香港大多數市民贊成以「社會和諧」為社會發展路向，2010年同意/非常同意香港係和諧社會嘅受訪者只有26.5%，較2008年嘅37.5%同埋2006年嘅37.8%顯著下降。民意第一次確認香港唔係一個和諧社會。2010年，七項影響社會和諧嘅因素較兩年前全面惡化，尤其係政治紛爭同埋官民矛盾。有25.9%受訪者同意/非常同意用激烈手法要求政府回應訴求，較2008年21.4%多咗4.5百分點。以2009年六百萬成年人口估計，即有一百五十萬人左右認同激烈對抗方法。王卓祺認為，呢次調查結果反映香港貧富懸殊問題嚴重同埋小市民同大財團之間嘅深層次矛盾，擔心香港民怨就嚟「爆煲」呢個調查結果引起媒體廣泛報導同埋討論。

社會參與
----

佢嘅社會參與包括港大學生會《學苑》總編（1973-74）、論政團體《匯點》創會秘書同埋副主席（1983-87），長春社、綠田園、香港青年獎勵計劃、瑪嘉烈醫院及葵涌醫院醫務委員會委員、新家園協會等義務工作同埋中央政策組非全職顧問。

公職
--

* 香港再出發大聯盟發起人

參考
--

1. ↑  王卓祺嚮母校演詞
2. ↑  中大香港亞太研究所公布香港和諧社會民意研究項目調查結果
3. ↑  〈組織架構 - 香港再出發大聯盟 - 官方網站〉. *www.hkcoalition.com*. 喺2023-11-09搵到.
4. ↑  〈香港再出發大聯盟團結各界〉. *www.takungpao.com.hk*. 喺2023-11-09搵到.

出面網頁
----

* Wong Chack Kie
* 王卓祺教授
**黃日華**（**Wong Yat Wah**；1961年9月4號—），香港出世；資深電視演員。1980年無綫第9期藝員訓練班畢業，同學有苗僑偉、馮耀宗、吳麗珠、姚鳳絲等。主要代表作品有《過客》、《香城浪子》、《射雕英雄傳》、《贼公阿牛》、《義不容情》、《還看今朝》、《銀狐》、《馬場大亨》、《天龍八部》、《O記實錄》、《刑警》。黃日華亦為明星足球隊成員。

演藝事業
----

### 初期

黃日華1980年畢業於無綫電視（TVB）第9期藝員訓練班，一出道就走上一線位置。1981年主演《過客》一劇後一炮而紅。1982年跟住主演劇集《香城浪子》，奠定一線主角地位。1983年同翁美玲主演嘅金庸劇《射鵰英雄傳》轟動香港同中國大陸，成為經典劇集之一。1983年喺無綫台慶節目《星光熠熠勁爭輝》中，同湯鎮業、苗僑偉、劉德華同梁朝偉一齊叫「無綫五虎將」，之後係五人喺無綫嘅代表名號。

同一般香港電視藝員不同，黃日華喺走紅後並無主力拍攝電影。當同係五虎將嘅劉德華、梁朝偉都開始喺港產片打出名堂時，黃日華仍留喺無綫拍劇。之後1980年代尾「五虎將」解散，唔少演員相繼崛起（如萬梓良、劉青雲、吳鎮宇、黃秋生），黃日華喺劇集中亦有新嘗試，喺一啲劇集好似《成吉思汗》、《大運河》飾演反派角色。1989年主演由韋家輝監製嘅劇集《義不容情》，引起廣大迴響，當時為兩岸三地最高收視人口嘅劇集之一，黃日華人氣再二度提升。

拎
-

1. ↑  本文来源：《信息时报》；作者：安琪 何珊 沐旭；责任编辑：董文 (2012年10月14號). 〈TVB藝員訓練班教學大公開 揭秘不為人知的校规〉 (簡體中文). 搜狐网>电视 TV>港台电视.

出面網頁
----

* 香港網絡大典：黄日华
* 黃日華嘅新浪微博（需要註冊）
* 黃日華喺互聯網電影資料庫嘅資料（英文） （英文）
* 黃日華喺香港影庫嘅資料（繁體中文 - 香港）（繁體中文 - 香港）
* 黃日華喺時光網嘅資料（大陸簡體）（大陸簡體）
* 黃日華喺豆瓣電影嘅資料（大陸簡體）（大陸簡體）
「武林」跳轉嚟呢度。要睇第啲意思，請去【**武林 (搞清楚)**】。

**江湖**係一種中國民間社會，多數講係遠離官方嘅民間組織同勢力，有自己一套規矩，有時甚至漠視法律。江湖有說起源自周圍去賣藝、賣武技人，成日經水路來往各個江湖。因為到處維生，唔容易俾官府管，後尾產生武俠、武林、黑社會嘅意思。古代中國雖然係中央集權制，但係地方治安好多時都係靠民間組織自保，所以有江湖發展嘅空間。

廣義嘅解釋
-----

江湖有好多意思。因為有武俠小說嘅流行，唔少人會覺得，以前嘅江湖一定係關於武林，有好多武林高手不斷以命相搏想成為天下第一，而今日嘅江湖就一定係同黑幫有關，幫會之間互相鬥爭廝殺要成為最高霸主，總之就係充滿血腥嘅地方；但原來江湖唔一定係以上呢兩種，唔一定有血腥，可以咁講：喺同一個領域裏面活動嘅人，不論國界，不分膚色，總之佢哋之間係存在競爭，唔理係生存抑或名利之爭，良性定係惡性之爭，都可以稱嗰個領域為一個**江湖**。

概念
--

江湖照字面睇係「江川」同「湖泊」嘅合稱，裏面匯合咗來自唔同地方嘅水，當水入咗江、湖之後，不論流向、遭遇都冇人會知道；有可能被人挑咗去種田，有可能俾動物飲，俾植物吸收咗，又可能會被蒸發變成水蒸氣消失喺江、湖中……。

將呢個概念引申出嚟，將江湖比喻為一個群體小社會，而擁有相同或類似目標嘅人就好似江湖中嘅好多好多滴水，不斷喺個小社會裏面打滾，為喺呢個空間生存而迎接一切嘅挑戰，冇人會知道當自己入咗江湖之後會遇到咩遭遇，亦唔知有咩後果，會闖出名堂？定係寂寂無聞而無聲引退……？

所以一路以嚟都有好多唔同嘅句子詞語同**江湖**有關，好似：

* 「**名震江湖**」：即係喺一個領域裏面打出名堂，個大名全天下人都聽過；
* 「**江湖路險**」：即係話個領域危機四伏，要力爭上游係會遇到好多危險；
* 「**血染江湖**」：即係喺個領域裏面中咗招；
* 「**江湖不歸路**」、「**人在江湖，身不由己**」：有好多領域唔係話可以話唔玩就唔玩，入咗去就冇得返轉頭；又或者有時有啲嘢係好想做，或者好想退出，但係身邊嘅嘢令到自己唔可以話想點就點，冇選擇餘地。

……等等。

相關嘅書刊同媒體產品
----------

喺香港有一套名為**江湖**嘅電影，係講關於香港黑社會嘅故事；由香港藝人劉德華同埋張學友主演。

至於香港嘅著名武俠小說家**金庸**（原名**查良鏞**，人稱**查大俠**），其中亦有一部作品叫做【**笑傲江湖**】。要解釋呢個書名嘅意思，其實即係「輕鬆寫意咁喺武俠嘅領域裏面生存」；當然如果話真係想「笑傲江湖」，咁必須要有一身嘅真本事先得啦。

相關詞語
----

港澳傳媒興用**江湖猛人**、**江湖人士**同**猛人**嚟委婉噉代表「黑社會中人」。
蔣志偉同佢嘅助選團
**蔣志偉**（英文：**Tandon Lal Chaing, Stanley**，1954年—）係香港落馬洲中港貨運聯會主席，2007年香港立法會港島選區補選候選人之一 。

簡歷
--

### 貨運業

蔣志偉做緊貨運業，主要關於經落馬洲來往中國大陸同香港兩地嘅貨車貨運。近年佢做咗落馬洲中港貨運聯會主席，致力關注運輸業界嘅權益。

### 參選立法會

蔣志偉嘅競選橫額
2007年8月，香港立法會港島選區議員馬力病死咗，佢嘅席位需要進行補選。2007年10月25號，蔣志偉開記者會宣佈參選，成為八名候選人之一。蔣志偉參選目的係為咗社會公義，自稱冇政黨包袱。佢參選嘅三大關注範疇包括捍衛基層福利、關注中產權益，同監察政府施政。對於在多次民調中嘅支持度遠遠被兩位知名度較的嘅候選人葉劉淑儀同陳方安生遠遠拋離，佢仍相信自己有機會贏 。

響寄畀港島區選民嘅政綱中，蔣志偉感慨香港社會唔公義，弱勢社群包括香港中產階級，未能分享經濟改善嘅成果，香港政府偏袒大財團、政策傾鈄、乏公平競爭，例如香港燃料重稅，打擊香港運輸同香港物流業，令百萬同業上絕路，司機、乘客同家用燃料用者負重。 更痛心疾首者係政爭同黨爭人士為咗拗民主而荒廢民生。蔣志偉就係要爭番公義。

最後蔣志偉得到 3,518 張選票，係總票數嘅 1.10%，輸咗。得票排名第三，僅次於兩大熱門陳方安生同葉劉淑儀。佢批評今次選舉變成咗政治勢力嘅角力，而唔係挑選有質素嘅候選人，又話會考慮再參選，但不會再揀港島區。

參考
--

1. ↑  〈2007年香港立法會港島選區補選: 蔣志偉官方網址〉. 原著喺2007年11月27號歸檔. 喺2007年12月1號搵到.
2. ↑  蔣志偉報名參選立法會補選 互聯網檔案館嘅歸檔，歸檔日期2007年10月27號，.，明報，2007年10月26號
3. ↑  倡公平競爭法 蔣志偉自信能贏兩太[*失咗效嘅鏈*]，明報，2007年11月11號
4. ↑  〈2007年立法會香港島地方選區補選結果〉. 原著喺2008年2月6號歸檔. 喺2007年12月4號搵到.
5. ↑  蔣志偉 不滿輸給香港貴族 互聯網檔案館嘅歸檔，歸檔日期2007年12月13號，.，明報，2007年12月4日

連結
--

* 蔣志偉競選網站
* 蔣志偉競選Blog



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
成蟲
蛹；骷髏天蛾同第啲飛蛾一樣，都係行完全變態嘅。
毛蟲
**骷髏天蛾**fu1 lou4 tin1 ngo4（英文：**greater death's head hawkmoth**；學名：*Acherontia lachesis*），粵文入面又有叫**鬼面天蛾**gwai2 min6 tin1 ngo4，係天蛾科下嘅一個飛蛾物種，源產自印度，喺廿一世紀初分佈偏及斯里蘭卡、東南亞至東亞多地，遠至日本南部都可以搵到佢哋嘅蹤跡。

骷髏天蛾嘅成蟲擘開啲翼可以有成 13 cm 咁長。佢哋喺外形上最大嘅特徵係背脊上面嘅花紋－佢哋背脊上嘅花紋畀人覺得望落好似骷髏頭噉嘅樣，所以佢哋响粵文入面就有咗個名叫「骷髏」天蛾，而英文名入面嘅 **death's head** 都係講緊佢哋背脊花紋似骷髏頭。

習性
--

骷髏天蛾喺好多行為上同第啲飛蛾大同小異，不過都有啲獨特之處。

骷髏天蛾出嗮名鍾意食蜜糖：骷髏天蛾識得模仿蜜蜂陣除，令到蜜蜂以為佢哋係同伴（蜜蜂唔會郁手攻擊骷髏天蛾）；於是骷髏天蛾就會恃住呢樣嘢走入去蜜蜂竇度，再靠住佢哋頭度一條又尖又硬嘅構造，拮穿蜜蜂竇嘅牆並且偷蜜糖食。因為佢哋有噉嘅習性，所以骷髏天蛾喺英文入面又有個花名叫 **bee robber**－即係話佢哋會「打劫」蜜蜂噉解。

註釋
--

1. ↑  順帶一提，呢點有異於好多飛蛾物種－好多飛蛾物種嘅成蟲都係唔會食嘢嘅。

睇埋
--

* 蜜蜂
* 蜜糖
* 香港飛蛾

攷
-

1. ↑  Pittaway, A. R. & Kitching, I. J. (2018). "Acherontia lachesis (Fabricius, 1798) -- Greater death's head hawkmoth". *Sphingidae of the Eastern Palaearctic*. Retrieved 13 December 2018.
2. ↑  Leong, Tzi Ming (2011-09-09). "The brown form final instar caterpillar of the hawkmoth, Acherontia lachesis (Fabricius, 1798) in Singapore (Lepidoptera: Sphingidae), with an account of parasitism by the tachinid fly, Drino (Zygobothria) atropivora (Robineau-Desvoidy, 1830)" (PDF). *Nature in Singapore*. 4: 251-258.

拎
-

* 維基同享中有關骷髏天蛾嘅資源類
馬詠茹
**馬詠茹**（**Ma Wing Yu, Vivian**，1997年8月15號—）係前香港女子單車運動員。

簡歷
--

馬詠茹喺英華女學校讀中學，中四嗰年開始參與單車運動同接受專業訓練，佢好快就入選咗香港隊，並代表香港出戰亞洲賽。然而，佢喺兩年之後就為咗專注預備香港中學文憑考試而決定退出港隊；最後，佢順利考入香港中文大學，修讀酒店管理商學位。

2016年暑假，香港單車隊總教練沈金康打電話畀馬詠茹，邀請佢重返港隊，同李慧詩一齊出戰團體競速賽。佢幾經掙扎之後，決定休學重返港隊。2017年2月，馬詠茹第一次喺正式賽事同李慧詩合作，出戰喺印度舉行嘅第37屆亞洲場地單車賽，二人喺女子團體競速賽決賽僅僅輸畀韓國組合得銀牌。

2018年8月，馬詠茹代表中國香港參加印尼舉行嘅亞洲運動會單車比賽，同李慧詩、李燕燕合作出戰女子團體爭先賽。最後，佢同李燕燕喺決賽用咗35秒024完成賽事，贏得銀牌。

2019年，佢宣布退役，結束單車運動員生涯。

演出
--

### 電視節目（ViuTV）

* 2023年：《無限試煉場》主持

參考
--

1. ↑  （英文）"Profile - WING YU MA". 2018年印尼亞運會官方網站.`{{cite web}}`: CS1 maint: url-status (link)
2. ↑  （繁體中文 - 香港）〈貪靚少女無懼炒車留疤〉. 《東方日報》. 2017-04-09. 原著喺2017-06-13歸檔. 喺2018-10-19搵到.
3. 1 2  （繁體中文 - 香港）〈【單車世界賽．馬詠茹】李慧詩的小花師妹　休學再續車神夢〉. 《香港01》. 2017-04-10. 原著喺2018-09-13歸檔. 喺2018-10-19搵到.
4. ↑  （繁體中文 - 香港）〈【亞洲賽】李慧詩馬詠茹首合作　雞年首戰女團競速賽即摘銀〉. 《香港01》. 2017-02-07. 原著喺2018-09-13歸檔. 喺2018-10-19搵到.
5. ↑  （繁體中文 - 香港）〈【亞運】全職3年初戰亞運有獎牌 單車港將李燕燕：估唔到夢想成真〉. *Upower*. 2018-08-27. 原著喺2018-09-13歸檔. 喺2018-10-19搵到.

出面網頁
----

* 馬詠茹：走李慧詩的路 但請記着我的名字
瑞典腹語師（Zillah）配合馬騮公仔（Totte）組成 Zillah & Totte 組合
**腹語**（英文：Ventriloquism）係一種表演藝術，腹語師個嘴喺講嘢或發出聲音嗰陣完全唔郁，令觀眾誤以為聲音係由腹語師嘅腹部或其他地方發出，而唔係從佢嘅口中發出嘅。腹語師經常特殊發聲訓練之後，令到個嘴睇落好似完全冇郁噉發出聲音，令觀眾覺得聲音係嚟自其他地方。腹語術嘅表演方式係用口技發出聲音，實際上腹語依然係用聲帶發聲，只不過腹語師經過訓練運用丹田發聲令到個嘴可以唔郁，而產生令人覺得把聲唔係由腹語師發出嘅錯覺。常見嘅腹語表演係腹語師配搭個公仔，進行一段結合魔術嘅有趣對話。

關鍵要素
----

腹語術嘅原理係通過結合嘴巴技巧、腹部控制、聲音模仿、分心技巧，令到觀眾產生錯覺，誤以為聲音係從表演者嘅腹部或其他地方發出嘅。表演者需要進行長時間嘅訓練同實踐，以達到高水平嘅表演技巧。

嘴巴技巧
腹語術嘅表演者需要掌握特殊嘅嘴巴技巧，可以喺口中發出聲音嘅同時，令聲音聽起嚟好似喺其他地方發出噉。可能涉及到微妙嘅嘴部運動同條脷位置嘅控制，以達到所需要嘅聲音效果。

腹部控制
腹語術呢個名嚟自觀眾通常會以為聲音係從表演者嘅腹部發出。係通過表演者學識控制佢哋嘅腹部肌肉嚟實現嘅。可以透過控制腹部肌肉嘅收縮同放鬆，嚟模擬聲音嘅共振效果，令聲音聽起嚟好似喺腹部發出噉。

聲音模仿
腹語術表演者通常需要具備良好嘅聲音模仿能力。可以模仿唔同嘅聲音，包括人聲、動物聲同其他各種聲音效果。通過掌握唔同嘅音調、節奏、聲音特點，可以製造出逼真嘅聲音效果。

分心技巧
腹語術表演者通常會利用分心技巧嚟轉移觀眾嘅注意力。可以透過使用道具、動作、故事情節等方式嚟實現。噉樣，觀眾嘅注意力就會集中喺腹語術表演者嘅動作同故事情節上，而唔係佢哋嘅口部動作，從而增加咗腹語術效果嘅真實感。

出面網頁
----

* 腹語發聲原理
唔好同**魁北克市**搞亂。
魁北克省喺加拿大嘅位置
**魁北克省**（法文：Québec /kebɛk/ (幫手·個快勞)；英文：Quebec /kwəˈbɛk/ (幫手·個快勞)），簡稱**魁省**，以前啲當地華人用臺山話發音嚟譯**古壁省**，係加拿大東面嘅一個省，人口7,651,531。魁北克嘅官方語言係法文，全加拿大淨係呢個省係用法文（一種語言）。省會係魁北克市，最大嘅城市係滿地可。

地理
--

內文：魁北克地理
魁北克係加拿大最大嘅省（連埋三個地區計嘅話，細過努納武特少少），面積係法國嘅三倍。省入面好多地方都好少人。魁北克省超過90%嘅地方係加拿大地盾。北面廣闊，冇人住。魁北克喺加拿大東面，西面黐住安大略省同哈德遜灣，東面係大西洋，南面黐住美國（緬因州、紐咸西州、佛蒙特州同紐約州），北面係北冰洋。

省入面最大嘅水電工程起喺La Grande Rivière（大河）上面。極北係極地同埋副極地氣候，有啲因紐特部族嘅人住喺度。

最多人嘅地方係南面嘅聖勞倫斯河谷，省會魁北克市同滿地可都喺嗰度。滿地可北面係勞倫第安區，係地質年代久遠嘅山區，東面係阿巴拉契亞山脈，一直延伸到東城同加斯佩地區。加斯佩半島向東伸入聖勞倫斯灣。

政治
--

內文：魁北克政治
魁北克政治係基於英國傳統西敏制嘅議會制，省督係國家元首伊利沙伯二世喺魁北克入面嘅代表。省政府最大嘅係省長，由議會多數黨嘅黨魁做。魁北克實行一院制，議會叫做魁北克國民大會。

經濟
--

聖勞倫斯河谷係富庶嘅農業區，出好多奶製品、生果、蔬菜、牲畜同楓樹漿（魁北克係世界最大嘅楓糖產地）。河谷以北多數係針葉林，有好多河流湖泊。紙漿、造紙、林業同水電係魁省重要嘅經濟部門。

人口
--

內文：魁北克人口
* 總人口：7,903,001（2011年）
* 人口增長率：0.64%（2004年）
* 出生率：9.8‰（2003年）
* 死亡率：7.4‰（2003年）
* 淨移民增加：4.1‰（2003年）
* BB死亡率：4.6‰（2001年-2002年）
* 平均壽命：（2002年）
	+ 男：76.3
	+ 女：81.9
* 城鎮人口：80.04%(2001)
* 語言：(1996)
	+ 法文：81.5%
	+ 英文：8.8%
	+ 第種語言：9.7%

出面網頁
----

* （法文）Agora：魁北克在線法文百科全書
* （英文）魁北克政府
* （法文）魁北克嘅象徵
* （英文）你好魁北克（魁北克省官方旅遊網站）

| * 睇
* 傾
* 改
加拿大省級政區 |
| --- |
| 省 |  卑詩（英屬哥倫比亞） **BC** ·  亞伯達 **AB** ·  沙士加芝灣 **SK** ·  緬尼吐巴 **MB** ·  安大略 **ON** · 
 古壁（魁北克省）**QC** ·  紐賓士域 **NB** ·  諾華斯高沙（新蘇格蘭） **NS** ·  愛德華王子島 **PE** ·  紐芬蘭與拉布拉多 **NL** ·  |
| 地區 |  育空地區 **YT** ·  西北地區 **NT** ·  努那烏 **NU** ·  |
一個人戴住件曉量度佢腦活動嘅架生。佢能夠睇住自己嘅腦活動，就有可能學識控制呢啲活動。
**生物回輸**sang1 mat6 wui4 syu1（英文：**biofeedback**）係指靠得到有關自己身體嘅變化嘅數據，學識控制自己身體活動嘅過程。

生物回輸係一種治療同訓練技術，通過測量身體生理指標，幫人學習調節控制自身生理狀態。佢基於一個基本嘅原理，就係人可以通過意識同反饋來改變自已嘅生理過程。

生物回輸用儀器監測同測量身體嘅生理指標，譬如心率、呼吸、肌肉活動、皮膚電導度同腦電圖噉。爾啲數據被轉換成可讀嘅形式，通常係聲音、圖像又或者視覺反饋。透過爾種即時嘅反饋，一個人可以了解到自己身體嘅生理狀態，同學習點樣通過意念同行為來調節爾啲狀態。

通過生物回輸，人可以學識調節控制一啲通常被認為係自動嘅生理過程，譬如心率、肌肉張力同皮膚反應。爾種技術被廣泛應用喺壓力管理、焦慮同情緒調節、疼痛管理、運動訓練同身體認知嘅領域。

值得注意嘅係，生物回輸唔係醫療嘅替代方法，而係作為一種輔助治療技術。使用生物回輸係一種治療同訓練技術，通過測量同反饋身體生理指標，帮人學習調節名控制自身生理狀態。佢基於一個基本原理，即係人可以通過意識同反饋來改變自身嘅生理過程。

應用
--

下面係一啲生物回輸應用嘅例子。

* 心率變異性（英文：Heart Rate Variability, HRV）：通過監測心率變異性，可以了解到一個人嘅壓力水平同身體嘅放鬆狀態。透過訓練，人可以學識調節呼吸同心理狀態，去改善壓力管理同情緒調節能力。
* 肌肉電活動（英文：Electromyography, EMG）：監測肌肉嘅電活動水平，幫助一個人學習放鬆同調節肌肉張力，可以應用喺壓力緩解、疼痛管理同運動訓練爾方面。

3. 皮膚電導度（英文：Galvanic Skin Response, GSR）：通過監測皮膚嘅電導度變化，可以了解到身體對壓力、焦慮同情緒嘅反應，對焦慮管理同情緒調節好有幫助。
4. 腦電圖（英文：Electroencephalography, EEG）：通過監測腦部嘅電活動，可以了解到腦波頻率同模式，有助壓力管理、專注力訓練同睡眠改善。

上面祇係生物回輸應用嘅一部分，唔同生理指標可以用喺唔同嘅領域。生物回輸技術嘅目的係俾讓人更好咁了解同調節自身嘅生理狀態，從而提升身心健康同自我調節能力。

睇多啲
---

生物回輸係一個廣泛研究同應用嘅領域，有好多書籍涵蓋相關嘅主題。以下係一啲關於生物回輸嘅書籍：

* 《Biofeedback: A Practitioner's Guide》，作者係 Mark S. Schwartz 同 Frank Andrasik。爾本書係一本被廣泛引用嘅生物回輸專業指南，佢提供咗從理論到實踐嘅全面介紹。

* 《Biofeedback Mastery: An Experiential Teaching and Self-Training Manual》，作者係Erik Peper、Catherine Holt 同 Richard Harvey。爾本書介紹生物回輸嘅概念同實踐，提供一個互動學習同自我訓練手冊。

* 《Introduction to Quantitative EEG and Neurofeedback: Advanced Theory and Applications》，作者係James R. Evans 同 Andrew Abarbanel。本書介紹定量腦電圖（英文：Quantitative EEG）同神經反饋（英文：Neurofeedback）嘅理論同應用，特別關注腦波訓練技術。

上面祇係其中一啲關於生物回輸嘅書，重有好多其他書可以參考。

睇埋
--

* 神經回輸
* 健康行為

攷
-

1. ↑  deCharms R.C. Maeda F. Glover G.H. Ludlow D. Pauly J.M. Soneji D. et al. (December 2005). "Control over brain activation and pain learned by using real-time functional MRI". *Proceedings of the National Academy of Sciences of the United States of America*. 102 (51): 18626-31.
郡尉用既旗
**郡尉**（英文：Lord-lieutenant）係國王陛下係郡裏面既代表，呢啲代表首先係由首相建議，然後再由國王陛下任命既。喺古代既英國，郡尉係要負責組織郡內既民兵，呢個傳統去到1871年取消咗。但係實際上，要到1921年，郡尉先至正式失去咗喺有需要既時候號召郡內既健全男子（able-bodied men）參戰既權利同義務。

依家既郡尉只係一個榮譽銜頭，通常係俾縣裏面退休咗既知名人士。
起源

郡尉喺正式場合著既制服，呢啲制服反映咗郡尉呢個位既軍事沿革。英國既郡尉制服包括帽上面既玫瑰皇冠徽章同埋肩章。

### 英格蘭同埋威爾斯

1540年代，國王亨利八世（King Henry VIII）開始喺英國既幾個郡嗰度任命郡尉，同埋將當時司法行政官（英文：Sheriff）既軍事職能移交俾佢哋。郡尉要負責佢管治既郡既民兵（Militia）、義勇兵（Yeomanry）同埋志願兵。郡尉係呢啲部隊既指揮官，負責任命呢啲部隊既軍官。呢啲任務都係臨時性既，只有喺需要既時候，例如蘇格蘭或者法國入侵既情況下，先至要做。

### 北愛

1921年北愛爾蘭（北愛）建立既時候，郡尉既任命沿用之前既做法，繼續透過北愛總督任命郡尉。 現在，北愛既郡尉係由國王陛下直接任命既。

### 蘇格蘭

蘇格蘭既郡尉可以用蘇格蘭皇家旗幟
雖然哥連蓮茜（Colin Lindsay）伯爵喺1688年被任命做快富（Fife）既郡尉，哥連之後亦都有幾個郡尉俾國王陛下任命咗，不過要到1794年先至得到皇家花令紙（Royal Warrant）授權喺蘇格蘭永久設立郡尉。到咗1797年，立咗《民兵法》之後，郡尉先至有權組建同埋指揮自己郡裏面既民兵部隊。
唔好同**星島日報**搞亂。

《**星洲日報**》（英文：Sin Chew Daily）係馬來西亞第一大華文報章。

爭議同批評
-----

### 侍從媒體

《星洲日報》枕住以嚟嘅老編傾向於支持國陣嘅情況。喺國陣執政時期，星洲喺國陣一黨優勢嘅情況下，同政府保持默契，並建立如互利共生嘅關係。喺中文報業近乎畀世華集團壟斷嘅情況下，《星洲日報》作為馬來西亞最大嘅華文報章，仍因介入政治鬥爭，而將手上嘅媒體公器私用，提供一面倒嘅消息同言論給社會大眾。

### 發布被修改過嘅相事件

1999年11月23號，英國廣播公司（BBC）報導《星洲日報》為篡改相公開道歉，理由係修改咗一張1995年嘅相，將前馬來西亞副首相安華喺國陣嘅領導人中刪除，再以當時嘅副首相阿布都拉·巴達威嘅人頭相取代。《星洲日報》總老編劉鑑銓承認修改相違反咗新聞業嘅基本原則，稱該錯誤係由個初級副老編覺得安華已經唔再係國陣陣營，所以認為安華唔啱出現喺嗰張相中，副老編無政治動機，並強調圖片唔係意味住反映事件嘅真實性，並為有關事件喺網絡論壇上刊登道歉啟事。

### 報導行動黨有意加入國陣事件

2013年5月10號，《星洲日報》一篇題為「林吉祥：可同國陣組聯合政府」，畀群眾解讀成民主行動黨有意取代馬華公會並加入國陣，令行動黨資深阿頭林吉祥成為「箭靶」，慘被網民斥責背叛人民。之後林吉祥召開記者會時重申，行動黨絕對唔會取代馬華，加入國陣，並稱《星洲日報》嘅呢個大標題少不免會誤導讀者認為係行動黨要同國陣組成聯合政府。

### 自我審查

2019年4月15號，《星洲日報》喺佢嘅Facebook副刊專頁「活力副刊吹水站」貼出一張向香港反送中運動致意「祝福香港」嘅版面相，內容為一名右眼受傷嘅香港女子，同埋其他14張蒙眼抗爭者嘅相合輯。最終《星洲日報》副刊《快樂星期天》無刊登「祝福香港」嘅版頁，改為刊登一則威士忌內容。總編輯郭清江否認撤咗「祝福香港」版頁，佢解釋網上版內容唔一定會刊登喺報紙上面，促請記者唔好炒作呢個新聞。

### 錯誤報導劉鎮東言論指控

2019年7月29號，時任馬來西亞國防部副部長劉鎮東嗌名《星洲日報》喺佢尋日共華小教學樓同綜合禮堂落成典禮上，喺佢回應華小學爪夷文嘅致辭報導中，直斥《星洲日報》喺報導添加「小題大做」嘅標題同內容係惡意捏造新聞。劉鎮東澄清，佢喺回應華小學爪夷文課題嘅時候，從未講過「小題大做」四個字，但報導標題就直接排版成「劉鎮東：小題大作」，批評要報標題同新聞引言係生安白造。《星洲日報》於30號認係報導錯誤，稱有關報導喺內部查證下，係有關主任喺改稿時濟詮釋所造成，並冇任何議程或者惡意，並喺其網站同城晚報上刊登道歉啟事。

### 香港反送中運動襲擊校車假新聞

2019年11月13號，《星洲日報》轉載報導《環球時報》所報導嘅香港示威者喺反送中運動襲擊校車假新聞，並附上校車著火嘅假照片。該新聞最終被證實係假新聞，《星洲日報》最終承認喺未完成證實之前就轉述該報導，並喺網絡上公開道歉。

### 改寫陸兆福專訪內容

2021年5月3號，《星洲日報》轉載一篇《當今大馬》訪問民主行動黨陸兆福嘅報導中，冇註明報導來源，並將專訪嘅內容改寫，惹嚟陸兆福同《當今大馬》嘅批評。陸兆福澄清佢冇接受《星洲日報》訪問，批評內容當中有好多唔符合事實嘅報導，促請喺報導新聞時，嚴守媒體操守。《星洲日報》當日都認錯誤，隨後將報導撤下。

### 其他批評

* 資深媒體人莊迪澎：《星洲日報》之可惡，就將一切嘅批評都「個人化」－－舉凡嚴厲唱《星洲日報》者，都歸類為有人格缺陷之人。而且，傲慢、獨裁卻自卑，造就咗好勇鬥狠、民主素養貧瘠嘅報社主管，其結果就係按媒體嘅公共性格，令之淪為呢啲揸手輿論地頭嘅人任意攞嚟「罰」異己嘅私人利器。（2014年7月21號）
* 民主行動黨秘書處：《星洲日報》唯標的就係打低行動黨，星洲日報嘅歷史脈絡充滿住國陣掛鉤收編嘅事實，從馬華公會收購南洋報業再轉賣畀星洲組成世華媒體，幾乎壟斷咗中文報業，從根本上星洲嘅基因就唔可能中立。就星洲就係錫反對黨（馬華）嘅報系。（2019年9月）

參考
--

1. ↑  Hong, Josh (2011-10-03). "Sin Chew's glaring betrayal of its mission". *Malaysiakini* (英文). 喺2021-08-09搵到.
2. ↑  "BBC News | ASIA-PACIFIC | Malaysian newspaper apologises for doctored photo". *news.bbc.co.uk*. 喺2021-08-09搵到.
3. ↑  高嘉琪 (2013-05-10). 〈批《星洲》头条标题引起误解林吉祥重申行动党不加入国阵〉. *Malaysiakini* (中文). 喺2021-08-09搵到.
4. ↑  當今大馬團隊 (2019-08-19). 〈副刊"祝福香港"頁無緣刊出？星洲總編否認撤版〉. *Malaysiakini* (中文). 喺2021-05-05搵到.
5. ↑  〈没说爪夷书法风波"小题大做"，刘镇东斥星洲假新闻〉. *Malaysiakini* (中文). 2019-07-30. 喺2021-08-09搵到.
6. ↑  〈星洲向刘镇东致歉，承认"改稿过度诠释"〉. *Malaysiakini* (中文). 2019-07-31. 喺2021-08-09搵到.
7. ↑  综合报导, 2019年 7月 31日 星期三 09:15 下午 Myt. 〈承认刘镇东没讲过"小题大做"！星洲日报道歉 精彩大马〉. *www.cincainews.com* (中文). 喺2021-08-09搵到.
8. ↑  〈网传校车险遭燃烧照片· 港警：有人掟汽油弹，在校巴前着火〉. *www.sinchew.com.my*. 喺2021-07-16搵到.
9. ↑  〈未经证实报导"香港示威者袭击校车" 马国《星洲日报》致歉 – 网络公民〉 (中國中文). 原著喺2021-04-29歸檔. 喺2021-07-16搵到.
10. ↑  〈星洲"改写"当今新闻，陆兆福斥不符事实〉. *Malaysiakini* (中文). 2021-05-03. 喺2021-08-09搵到.
11. ↑  〈陆兆福澄清没接受《星洲日报》专访 国内〉. 《東方網 馬來西亞東方日報》 (簡體中文). 2021-05-03. 喺2021-08-09搵到.
12. ↑  CYT (2021-05-03). 〈陆兆福澄清没接受《星洲日报》专访〉. 《马来西亚诗华日报新闻网》 (中國中文). 喺2021-08-09搵到.
13. ↑  〈新闻自由 – 第3页 – 马来西亚媒体识读资源网〉 (中國中文). 喺2021-08-09搵到.
14. ↑  〈【文告全文照登】 星洲唯一目标：打倒行动党——民主行动党秘书长办事处〉. *www.sinchew.com.my*. 喺2021-08-09搵到.
| How to read a taxoboxHow to read a taxobox**蒼鷺** |
| --- |
| (Ardea cinerea)(*Ardea cinerea*)
 |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 鳥綱 Aves |
|
|
|
|
|
| 目 | 鸛形目 Ciconiiformes |
|
|
|
|
|
|
|
|
| 科 | 鷺科 Ardeidae |
|
|
|
|
|
| 屬 | 鷺屬 *Ardea* |
|
|
|
|
|
|
|
| 種 | **蒼鷺 *A. cinerea*** |
|

 |
|
| 二元學名 |
| ***Ardea cinerea***Linnaeus, 1758 |
|
|
|
| 淺綠色：夏季深綠色：全年藍色：冬季淺綠色：夏季深綠色：全年藍色：冬季 |
|
|
|
|
|
|
|
|
|
|
|

頭殼
 *Ardea cinerea*
**蒼鷺**（學名：*Ardea cinerea*），係濕地裏面最常見嘅水鳥，為鷺科鷺屬。

生境
--

蒼鷺係一種生性孤僻嘅水鳥，但時時同小白鷺、大白鷺等一齊喺淺水地方捕食。佢哋無論覓食、休息始終都保持不慌不忙。嚴冬時節喺沼澤邊常可以見到獨立寒風中嘅蒼鷺。

分布地域
----

非洲、歐亞大陸、中國全境（包括香港）、台灣、朝鮮、日本至菲律賓及巽他群島。喺西伯利亞、中國北方、日本北海道同韓國一啲海外離島長年居住並繁殖後代。少數全年滯留喺台灣嘅台北關渡。目前經由繫放得知嘅蒼鷺年齡係18.49年。

特徵
--

身長102cm，白、灰及黑色鷺。成鳥：過眼紋同冠羽黑色，飛羽、翼角同兩道胸斑黑色，頭、頸、胸同背白色，頸具黑色縱紋，其餘灰色。幼鳥嘅頭同頸灰色較重，但無黑色。虹膜黃色；咀黃綠色；腳偏黑。飛嗰陣會發出深沉嘅喉音呱呱聲kroak同似鵝嘅叫聲honk。

食物
--

蒼鷺係機會主義者，主要捉魚同青蛙嚟食。但喺英國，就有攝影師影到佢哋捉野兔同老鼠嚟食。

繁殖
--

集體喺近濕地或湖嘅樹上築巢，亦會喺蘆葦叢上築巢。香港濕地公園常見嘅鳥種。

參考
--

* 《香港及華南鳥類》，尹璉、費嘉倫、林超英(1994)
* 《中國鳥類野外手冊》，馬敬能、菲利普斯、何芬奇(2000)
* 《雀鳥分類名錄》，香港觀鳥會

睇埋
--

* 香港鳥類

|  |  |
| --- | --- |
|  | 呢篇同動物相關係楔位文。歡迎幫維基百科擴寫佢。睇 • 論 • 改 • 歷 |